Priča o Malmo FF: Zrinjski igra sa istinskim velikanom - PLBiH - Premijer liga BiH\nPriča o Malmo FF: Zrinjski igra sa istinskim velikanom\nMalmo FF, večerašnji protivnik Zrinjskog u Evropskoj ligi, klub je sa jako bogatom historijom.\nFudbaleri Zrinjskog večeras gostuju Malmou u prvoj utakmici trećeg pretkola Lige prvaka. Holandski Utrecht kojeg je Zrinjski senzacionalno izbacio u drugom pretkolu bio je protivnik za respekt, ali Malmo zaslužuje dodatnu dozu respekta jer je naprosto puno veći klub.\nNajtrofejniji švedski klub osnovan je daleke 1910. godine u priči koja mnogo podsjeća na priču o formiranju milanskog Intera. Lokalne vlasti u gradu koji se razvijao tražile su način da se mladi ljudi što više angažuju u fudbalu, pa je 1899. godine formiran IFF Malmo. Mali lokalni klub BK Idrott u IFF Malmo grupaciju je ušao 1909. godine, ali njegovih 19 članova, nezadovoljni tretman u IFF Malmou, odlučuju 24. februara 1910. godine formirati FF Malmo.\nKlub je prve godine svog postojanja proveo takmičeći se sa lokalnim rivalima u pokrajini Scania u kojoj se ovaj grad nalazi, a naravno, mečevi sa IFF Malmom brzo su prerasli u intenzivno rivalstvo.\nDvadesetih godina prošlog stoljeća, novoformirani Fudbalski savez Švedske insistira da svi klubovi počnu igrati zvanična takmičenja pod njegovim okriljem, a Malmo je u samom startu imao samo jednu sezonu u najvišem rangu takmičenja. 1934. godine, klub je kažnjen zbog plaćanja amaterskih igrača, što je tada bilo nelegalno. Malmo nije bio jedini klub koji je to radio, ali je bio jedini klub koji je to priznao. Prijavu su dobili od najvećeg rivala IFF Malmoa, a suspendovana je kompletna uprava te 26 igrača. Mnogi su smatrali da se klub od ovakvog udarca svog gradskog rivala neće uspjeti oporaviti, ali Eric Persson je nakon ovoga došao na čelo kluba i ispisao historiju.\nPredsjednik kluba koji je insistirao na profesionalizmu iz korijena je promijenio švedski fudbal, a pod njegovim vodstvom koje je trajalo od 1937. do 1974. godine, Malmo je osvojio deset naslova prvaka Švedske. Persson je bio čovjek koji je u švedski fudbal unosio inovacije, a to se najbolje ogleda kroz činjenicu da su u klubu radili treneri iz Mađarske, koja je tada bila velesila na svjetskom nivou, te Španije i Engleske, koji su kreirali revoluciju švedskog fudbala.\nBob Houghton je u Malmo stigao 1974. godine i klub je pretvorio u evropsku velesilu. 1979. godine Malmo je igrao finale Lige prvaka, u kojem je sa minimalnih 1:0 poražen od Nottingham Forresta, a do današnjeg dana to je najveći uspjeh švedskog fudbala. Roy Hodgson, čovjek koji danas vodi Crystal Palace i za kojeg mnogi tvrde da je svojim razmišljanjima zaostao u nekoj starijoj fudbalskoj eri, u periodu od 1985. do 1989. godine, koliko je bio trener Malmoa, osvojio je pet naslova prvaka Švedske i tri kupa, čime je postao ikona kluba i njegov najuspješniji trener u historiji.\nRoy Hodgson je nekada bio trener koji je obećao nevjerovatno mnogo i bio je nosilac promjena u švedskom fudbalu\nOdlazak Hodgsona stvorio je probleme klubu koji je bio istrzan između slave koju je već potrošena ekipa postigla i činjenice da mora krenuti u rekonstrukciju tima. Klub je počeo sa laganim propadanjem a 1999. godine je ispao iz lige, no vratio se samo sezonu kasnije, sa najtalentovanijim napadačem u historiji švedskog fudbala Zlatanom Ibrahimovićem. On je u nevjerovatnoj karijeri osvojio 13 naslova nacionalnog prvaka, ali nikad nije bio prvak Švedske.\nNo, novac od njegovog transfera u Ajax itekako je pomogao Malmou da se stabilizuje i vrati u ulogu najvećeg kluba u Švedskoj, a 2014. i 2015. godine, klub je igrao grupnu fazu Lige prvaka što ga je dodatno konsolidovalo.\nZlatan Ibrahimović je ponikao u Malmou i u klubu stekao reputaciju jednog od najtalentovanijih fudbalera svijeta\nMalmo je osvojio ukupno 20 naslova prvaka Švedske te 14 kupova, a osam puta je osvajao duplu krunu, što je priličan pokazatelj snage ovog kluba. U evropskim takmičenjima su nastupili u 43 sezone, ali ove sezone u Evropi ne nastupaju kao prvak Švedske, već kao trećeplasirani tim iz prošle sezone domaćeg šampionata, u kojem je štokholmski AIK bio neprikosnoven.\nIpak, ove sezone je evidentna namjera Malmoa da se vrati na tron, a nakon što je klub pregazio Ballymena United iz Sjeverne Irske sa ukupnih 11:0, uz mnogo više muke je u drugom pretkolu Evropske lige eliminisana ekipa Domžala iz Slovenije. Na kraju je Malmo prošao dalje sa ukupnih 5:4.\nIndividualno, Malmo ima zaista kvalitetnu ekipu i pred Zrinjskim je jako težak protivnik, no ne može se nužno reći da se radi o ekipi koja teži da vodi utakmicu u onom pravcu kojem je težio Utrecht. Kao što je Zlatan Nalić u intervjuu za Klix.ba primijetio, Malmo igra u atipičnoj 3-5-2 formaciji, te je mnogo više okrenut defanzivnoj odgovornosti nego tome da dominira sredinom terena.\nProtiv takvih timova nije se nužno teško nametnuti u smislu posjeda lopte, ali jako je teško kroz dupli blok stvoriti ozbiljne šanse za postizanje gola, a svaki gubitak lopte Malmo je spreman kazniti. Zrinjski će stoga vjerovatno odigrati strpljivo i disciplinovano, kako svom protivniku ne bi ostavio nepotrebno mnogo prostora za igru u opasnim zonama.\nIndividualni kvalitet je svakako na strani švedskog tima, ali mora se istaći da razlika u korist Malmoa nije tolika kolika je bila razlika u korist Utrechta, pa je Zrinjski tu prepreku uspješno prešao.\nIstiče se ime Markusa Rosenberga, 36-godišnjeg veterana koji je, baš kao i Zlatan Ibrahimović, iz Malmoa preko Ajaxa krenuo u svijet. Nije bio ni približno dobar kao njegov nekadašnji saigrač, ali je zato ostavio dublji trag u Malmou, u koji se vratio 2014. godine i čiji je neprikosnoveno najbolji igrač otad.\nInače, nije Rosenberg jedini veteran u Malmou, on je samo predvodnik legije veterana i pitanje je šta Malmo u ovom trenutku planira napraviti od ekipe u kojoj su najmlađi igrači Innocent Bonke i Franz Brorsson koji imaju po 23 godine, a koji su rezervisti u svojoj ekipi.\nEkipa je sastavljena od fudbalera poput Andreasa Christensena, Lassea Nielsena ili Jo Inge Bergeta, koji su u pojedinim dijelovima svoje karijere pokazivali potencijal da zaigraju za skandinavske reprezentacije. No, danas se može sa sigurnošću reći da oni taj potencijal nisu realizovali.\nKljučna prijetnja za gol Zrinjskog svakako će biti Rosenberg, a na sredini terena bi konce trebao vući Oscar Lewitzki. Malmo je tako strukturirana ekipa da će protivnike tjerati na duge lopte ka napadaču, a s druge strane, taj će napadač biti izložen defanzivcima koji su u zračnim duelima dominantni.\nŠvedski tim je definitivno na još jednoj historijskoj prekretnici nakon ove sezone, ma kako ona završila. Ekipa se nalazi u vrhu Allsvenskan lige sa samo bodom zaostatka za liderom Djurgardenom, ali definitivno će prije ili kasnije morati proći kroz ogromne kadrovske promjene, da se Malmou ne bi desilo ono što mu se desilo početkom devedesetih. Ko zna, možda baš Zrinjski inicira novu rekonstrukciju Malmoa.\nMarkus Rosenberg je najbolji fudbaler Malmoa u novijoj historiji\nTags: Evropska liga HŠK Zrinjski Malmo FF\nPrevious BATE Borisov: Traktori, tajkuni i fudbal\nNext Prokleta ljubav, opet padam na isti trik


Natasa Pavlovic\t 16.03.2021. 22:55h\n"Severna Koreja bi u bliskoj budućnosti mogla da testira poboljšanu verziju svog interkontinentalnog balističkog projektila", upozorio je načelnik Severne vojne komande američkih oružanih snaga, general avijacije Glen Van Herk, upozorivši da bi takav potez zaoštrio tenzije između Pjongjanga i Vašingtona.\nIzjava američkog generala ukazuje na zabrinutost Vašingtona da bi Pjongjang mogao da nastavi sa testiranjem raketnog i nuklearnog naoružanja dan uoči prve misije američkog državnog sekretara Entonija Blinkena i sekretara za odbranu SAD Lojda Ostina Južnoj Koreji.\nSevernokorejski lider Kim Džong-un zahtevao je da se nastavi proizvodnja nuklearnog naoružanja čak i tokom privremene obustave testiranja.\nGovoreći pred senatskim odborom za oružane snage general Van Herk je ocenio da je nova, poboljšana verzija interkontinentalne balističke rakete "znatno veća i po svemu sudeći opasnija" i kao takva predstavlja veću pretnju po SAD, ali je izrazio poverenje u sposobnost američke antiraketne odbrane.\nUPOZNAJTE NOVOG KIM DŽONG-UNA: Režim u Pjongjangu objavio "romansiranu" biografiju severnokorejskog vođe! (VIDEO)\nSeverna KorejaSADbalisticki projektilinaoruzanjeoruzje


Uvođenje "covid" pasoša može uzrokovati probleme bh. prijevoznicima\nUvođenje “covid” pasoša može uzrokovati probleme bh. prijevoznicima\nSumirajući poslovne rezultate za 2020. godinu u metalskoj, automobilskoj, elektro i namjenskoj industriji, Mališević je rekao da ostvarenim učincima rijetko ko može biti zadovoljan\nDirektor Sektora za industriju i usluge i sekretar Udruženja metalske i elektro industrije Privredne komore FBiH (PKFBiH) Almin Mališević izjavio je da bi eventualno uvođenje covid pasoša na prostoru EU moglo prerasti u veliki problem i odraziti se na privredu BiH.\n– Transportne i druge kompanije koje isporučuju proizvode na tržište EU mogle bi doći u situaciju da, zbog nemogućnosti vakcinisanja vozača i obezbjeđenja covid pasoša, ne mogu na vrijeme isporučiti svoje proizvode. Stoga apelujemo na nadležne da takvu mogućnost imaju u vidu i da se osigura vakcinisanje vozača kako bi transport putnika i roba mogao nesmetano funkcionirati – istakao je Mališević.\nSumirajući poslovne rezultate za 2020. godinu u metalskoj, automobilskoj, elektro i namjenskoj industriji, Mališević je rekao da ostvarenim učincima rijetko ko može biti zadovoljan.\n– Radi se o tradicionalnoj okosnici prerađivačke industrije, koja svoje proizvode uglavnom izvozi na tržište EU i šire i koja je kontinuirano rasla prethodnih godina, ali je pandemija utjecala da lani dođe do smanjenja proizvodnje i izvoza – naveo je Mališević.\nPoučeni iskustvima u prošloj godini, prema njegovim riječima, privrednici su revidirali strategije i planove za naredni period.\nPrema statističkim podacima, kako je dodao, ukupan izvoz BiH u 2020. godini iznosio je oko 10,8 milijardi KM i za 8,79 posto je manji u odnosu na 2019. Izvoz Federacije BiH lani je bio 6,99 milijardi KM i za 9,99 posto je manji od izvoza u predhodnoj godini.\n– Izvoz metala i njihovih proizvoda u FBiH je iznosio 1.318.834.628 KM i manji je za 20,35 posto u odnosu na 2019. Izvoz grane mašine, aparati, mehanički uređaji, kotlovi, medicinski instrumenti, nuklearni reaktori i dijelovi u 2020. je iznosio 638.739.111 KM i za 7,19 posto je manji nego u prethodnoj godini. Jedina grana u okviru metalske i elektro industrije koja je imala porast izvoza prošle godine jesu električne mašine, oprema i njihovi dijelovi i to za 6,05 posto, a iznosio je 581.853.905 KM – naveo je Mališević.\nIzvoz u oblasti vozila i njihovi dijelovi FBiH iznosio je 317.008.880 KM i manji je za 8,57 posto u odnosu na godinu ranije. Kada je riječ o namjenskoj industriji Federacije BiH, dodao je Mališević, godina iza nas donijela je smanjenje potražnje proizvoda na svjetskom tržištu.\nUdruženje metalske i elektro industrije Privredne komore Federacije BiH, prema njegovim riječima, u svakodnevnom je kontaktu s članicama i mnoštvo je problema s kojima se susreću kompanije.\n– Problemi obolijevanja i izolacija radnika kompanijama stvaraju ogromne probleme, što dovodi do toga da je gotovo nemoguće ispoštovati ugovorene rokove, ali i pokriti nastale troškove. Važno je napomenuti da kompanije metalske i elektro industrije FBiH i pored teškog perioda kroz koji su prošli i prolaze nisu otpuštale radnike – istakao je Mališević.\nPodrška Vlade FBiH, u vidu grant sredstava izvoznim privrednim subjektima, koja je realizirana krajem 2020. godine, pomogla je kompanijama da izmire obaveze prema radnicima, kao i druge troškove.\n– Kompanije očekuju da će Vlada FBiH nastaviti sa sličnim programima podrške i da će pored izvoznika, pomoć dobiti i kompanije koje rade na domaćem tržištu, kao i one koje dosad nisu koristile poticajna sredstva. Također, kako bi pratili razvoj i potrebe tržišta, kompanijama su potrebna povoljna kreditna sredstva za razvoj, modernizaciju proizvodnje kao i širenje proizvodnih kapaciteta – istakao je Mališević.\nDa bi se očuvala proizvodnja i radna mjesta, kako je dodao, neophodna je pomoć svih nivoa vlasti u BiH. Iz PKFBiH su pozvali donosioce mjera da prilikom njihovog donošenja vode računa da budu usklađene s potrebama privrede i da se funkcioniranje kompanija ne dovode u pitanje.\n– Vjerujemo da će bh. metalska i elektro industrija iz ove krize izaći stabilna kako bi spremno dočekali nove poslove. Nadamo se da ćemo biti svjedoci napretka i razvoja, kao i boljih rezultata u narednim godinama – naveo je Mališević.


Tramp planira u subotu da govori na skupu u Beloj kući\nPredsednik Tramp u Beloj kući 30. septembra\nPredsednik Donald Tramp je spreman da se ponovo uključi u kampanju za reizbor, pošto se vratio u Belu kuću iz bolnice gde je proveo tri dana zbog kovida.\nTramp će u subotu govoriti na skupu na otvorenom u Beloj kući, potvrdio je neimenovani visoki zvaničnik Bele kuće za Glas Amerike. Agencija Rojters, pozivajući se takođe na neimenovanog zvaničnika Bele kuće, prenela je da će Tramp da se obrati okupljenima sa balkona, a da će tema planiranog događaja biti "zakon i red". Izvor, upoznat sa situacijom, navodi da bi mogle da se okupe stotine ljudi i da se od svih očekuje da nose maske.\nTramp, koji je 2. oktobra objavio da je pozitivan na koronavirus, a onda tri noći proveo u bolnici Volter Rid u Merilendu, u petak je u svojevrsnom dvočasovnom "mitingu na radiju" u obraćanju pristalicama u emisiji konzervativnog voditelja Raša Limboua najavio da mi mogao da putuje već u ponedeljak. Iz njegove kampanje je u međuvremenu najavljeno da će u ponedeljak da govori na mitingu na Floridi.\nPortparolka Bele kuće Kejli Mekeneni rekla je u petak da je Tramp spreman i da će videti da li je moguće ovog vikenda održati miting.\n"Spremni smo čim dobije zeleno svetlo od lekara. Sprovode se medicinski testovi koji će osigurati da predsednik neće preneti virus kad se vrati", rekla je Mekeneni za Foks njuz.\nLekar u Beloj kući Šon Konli je u belešci objavljenoj u četvrtak objavio da je Tramp zavšrio sa terapijom za kovid 19, da je u stabilnom stanju otkako je otpušten i da bi mogao da se vrati obavezama već u subotu.\nKovid 19 je sprečio američkog predsednika da u finišu kampanje učestvuje na mitinzima i večerama za prikupljanje novca za kampanju. Njegov povratak na mitinge bi trebalo da uveri glasače da je dovoljno zdrav da može da vodi kampanju i obavlja svoj posao predsednika.\nTramp je objavljivao nekoliko video snimaka na Tviteru, ali se do sada nije pojavljivao u javnosti otkako je u ponedeljak izašao iz bolnice.\nU intervjuu Foks njuzu, predsednik je najavio da će u petak verovatno opet biti testiran na koronavirus. Bela kuća do sada nije objavila da li predsednik ima ijedan negativan test.\n"Osećam se tako dobro", rekao je Tramp Foks njuzu.\nPredsednik bi trebalo da održi "virtuelni miting" u petak u radio emisiji konzervativnog voditelja Raša Limboa.\nCentri za kontrolu i prevenciju bolesti (CDC) preporučuju da ljudi koji su ozbiljno oboleli od kovida treba da ostanu kod kuće 20 dana od pojave prvih simptoma.\nTrampov protivnik na izborima, demokrata Džo Bajden, oštro je kritikovao način na koji je predsednik upravljao krizom oko pandemije. Bajden trenutno vodi u anketama na nivou celih SAD, ali je rezultat dvojice kandidata i dalje tesan u nekim državama koje bi mogle da odluče izbore.\nTramp i Bajden se spore oko druge debate koja treba da bude održana 15. oktobra u Majamiju. Predsednik ne želi da debata bude virtuelna.\nAmerički predsednik i njegovi saradnici su uglavnom ignorisali preporuke lekara da nose maske i drže distancu i održavali su mitinge uživo sa hiljadama ljudi u publici. Otkako je otkriveno da Tramp ima kovid, desetine njegovih saradnika je takođe testirano pozitivno.


Platinasta bonitetna izvrsnost - Dun & Bradstreet\nPlatinasta bonitetna izvrsnost\nPlatinastu bonitetnu izvrsnost nose isključivo preduzeća, koje imaju najviu bonitetnu izvrsnost Zlatni AAA tri godine zaredom\nKompanije koje pokazuju platinastu bonitetnu izvrsnost predstavljaju najpouzdaniji, kredibilan i niskorizičan poslovni subjekat za saradnju sa svim poslovnim partnerima Sertifikat je evropski priznat i prepoznatljiv. 2020 Platinum bonitetnu izvrsnost predstavlja 0,19% srpskog tržišta.\nŠta je Platinasta bonitetna izvrsnost AAA?\nPlatinasta bonitetna izvrsnost predstavlja natprosečnu bonittenu vrednost među kompanijama koje već tri godine zaredom pokazuju Zlatni AAA rejting. Zasnovan je na finansijskim izveštajima kompanije i drugim dinamičnim pokazateljima i predviđa natprosečno siguran i uspešan rad kompanije u narednih dvanaest meseci.\nKompanije sa platinastom bonitetnom izvrsnošću posluju uspešno i ispunjavaju stroge kriterijume za postizanje male verovatnoće negativnih događaja u narednih dvanaest meseci:\nstečaj, prinudno poravnanje ili likvidacija,\nbrisanje subjekta iz registra privrednih subjekata,\nblokada transakcijskih računa duže od 90 dana i uključivanje na spisak poreskih neplatiša.\nKo su nosioci i zašto je značajno dobiti sertifikat Platinaste bonitetne izvrsnosti AAA?\nKompanije koje neguju dobre poslovne prakse postižu uspešne poslovne rezultate i brinu se o zadovoljstvu svih uključenih u radni proces. Cilj ovog preduzetničkog odlikovanjau nije samo promocija dobro funkcionalnih kompanija i dobrih poslovnih praksi, već i postizanje finansijskog integriteta.\nKompanije koje ispunjavaju uslove za Platinum sertifikat su uzor svima onima koji je još nemaju. Izuzetna disciplina plaćanja važna je za zdravlje svake kompanije, tako da je presudno održati tradiciju ispunjavanja AAA standarda i sa tim održavati dobro finansijsko stanje.\nDobitnici Platinaste bonitetne izvrsnosti\nProverite koje kompanije posluju natprosečno i upisane su u imenik Platinaste bonitetne izvrsnosti\nPaket sadrži Platinasti\nPersonalizovani Sertifikat A4 u zlatnom okviru\nEkskluzivna skulptura Ptica slobode priznatog umetnika Oskara Kogoja (ručni rad)\nSertifikat A4 (engl.+ nem.)\nBonitetni izveštaj u pdf obliku (sr. + engl. + nem.)\nE- banner – za potpise mejla i internet stranice kompanije (sr. + engl.+ nem.)\nReportaža mini intervju s predstavljanjem vaše poslovne izvrsnosti *\nPromocija video intervjua na našim događajima i na društvenim mrežama\n"Objava logotipa kompanije u obliku grupne čestitke u štampanom izdanju dnevnog lista POLITIKA"\nPR tekst za vašu izvrsnost – uz saglasnost nosioca sertifikata da bude pomenut - digitalno izdanje BLIC / DANAS\nObjava sertifikata na portalu Poslovna.rs i Boniteti.rs\nPredstavljanje kompanije na web stranicama u Klubu poželjnih partnera\nObjava slikovnog materijala prilikom dodele sertifikata na društvenim mrežama\nObjava mini intervjua i referentne priče (kod prosleđivanja odgovora sertifikovanog preduzeća) na internet AAA stranici\nPravo na upotrebu logotipa Platinaste izvrsnosti u vektorskom obliku\nUčestvovanje na godišnjem događaju B4E\nCENA bez PDV-a 1600 eur\n*Snimanje i uzimanje izjava se održava na događajima Bisnode4Excellence


Zašto je Bugarska uperila "nož u leđa" Srbiji | Skandalozno\nZašto je Bugarska ponovo uperila “nož u leđa” Srbiji\nIzjava bugarskog premijera Bojka Borisova o odnosu budućeg šefa evropske diplomatije u pogledu dijaloga Beograda i Prištine i podrška nezavisnom Kosovu može da zazvuči kao odjek starih vremena i konstantnih sukoba Srba i Bugara.\nZbog takve istorijske vertikale, balkanski političari bi trebalo pažljivije da odmeravaju reči.\nŠpanski ministar spoljnih poslova Žosep Borelj još nije ni seo u stolicu visokog predstavnika za bezbednost i spoljnu politiku EU, a već stižu upozorenja o njegovoj (ne)pristrasnosti povodom rešenja kosovskog pitanja.\nDruga mogućnost je da je njegova izjava deo političkih igara oko raspodele uticajnih mesta u briselskoj administraciji nakon izbora za Evropski parlament. Videli smo da se raspodela uticajnih mesta u Evropskoj komisiji nije odvijala glatko i možda je Žosep Borelj, između ostalog i zbog svojih stavova o KiM, trn u oku nekim političkim strukturama. U tom slučaju, Borisov je predstavnik određenih evropskih lobija koji žele da kompromituju Borelja još pre nego što zauzme poziciju šefa evropske diplomatije.\nBudite prvi sa komentarom na članku "Zašto je Bugarska ponovo uperila “nož u leđa” Srbiji"


Kia i Vodafone će u Evropi zajedno razvijati IKT rešenja Kia i Vodafone će u Evropi zajedno razvijati IKT rešenja – MOTOR blog\nKia Motors je sa kompanijom Vodafone Global Enterprise potpisala dogovor o poslovnoj saradnji na području informaciono-komunikacionih tehnologija (IKT). Saradnja, koja će se za sada ograničiti na Evropu, po očekivanjima oba giganta trebala bi povećati konkurentnost bežičnih IT sistema u Kijinim vozilima čime će Kia još dodatno povećati broj svojih stranaka.\nKia će se fokusirati na stvaranje novih poslovnih mogućnosti na automobilskim IT sistemima, koji će koristiti Vodafonove postojeću evropsku komunikacionu mrežu. Pored saradnje na razvoju novih IKT usluga, Kia će korišćenjem IKT infrastrukture razviti nova automobilska IT rešenja sa kojima će korisnicima omogućiti nove i jednostavnije IKT poslovne modele.\nKia inače od početka ove godine u Americi nudi Microsoftov pametni infotainment sistem UVO, koji omogućava sigurnu i jednostavnu upotrebu svih tehnologija sa kojima mogu napraviti personalizovani infotainment sistem.\nKia i Vodafone će u Evropi zajedno razvijati IKT rešenja was last modified: March 11th, 2011 by Goran Aničić\nIKT rešenjaKIAKia MotorsVodafone\nEADS/Erbas potpisao ugovor sa kompanijom Čajna Sautvest Aluminijum o nabavci aluminijuma iz Kine


Tadić u leskovačkoj fabrici “Falke” - juGmedia\nTadić u leskovačkoj fabrici “Falke”\nLESKOVAC – Predsednik Srbije Boris Tadić rekao je danas, prilikom posete nemačkoj kompaniji za proizvodnju čarapa “Falke” u Leskovcu, da Srbija mora da nastavi borbu za otvaranje novih radnih mesta i investicija i svoj put ka EU.\n“Nastavljamo našu borbu za radna mesta, investitore, za bolji standard ljudi jer ona nema alternativu”, kazao je Tadić na svečanosti povodom početka rada nemačke fabrike.\nOn je rekao da se danas u svetu za nova radna mesta ne bore samo investitori i kompanije već se bore čitave zemlje i da je konkurencija velika.\nPonovio je da Srbija mora da nastavi put ka EU.\n“U EU će se i u narednih 20 godina bolje živeti nego u svim zemljama sveta. To jeste prostor na kome se najbolje štite radna prava, ljudske slobode i to je prostor na kome je stvorena najbolja mogućnost za obrazovanje”, poručio je Tadić.\nOn je rekao da je Nemačka jedan od najvećih investitora u Srbiji i jedan od najvećih donatora i da se dobijanjem statusa kandidata za članstvo u EU otvaraju nove mogućnosti za investicije iz Nemačke i drugih država.\nSvečanosti je prisustvovao i nemački ambasador Volfram Mas koji je kazao da više od 200 kompanija iz Nemačke radi u Srbiji i da one zapošljavaju oko 20.000 radnika.\n“Za dalje investiranje u Srbiji, Srbija treba da uradi svoj domaći zadatak – da se investitori osećaju dobrodošli od strane vlade, sudova i administracije, da se što manje administrira kao što je to bio slučaj u Leskovcu”, kazao je Mas.\nAmbasador Nemačke je dodao da se mora napraviti okvir za investicije, a to je politička stabilnost i izrazio zadovoljstvo što Vlada Srbije i parlament završavaju svoj pun mandat što je, kako je ocenio, jedan od dobrih pokazatelja za investitore.\nNa svečanosti je govorila i potpredsednica vlade Verica Kalanović koja je ponovila da će preko programa podsticanja otvaranja novih radnih mesta biti zaposleno oko 30.000 radnika.\nU fabrici Falke bio je i lider Ujedinjenih regiona Srbije Mlađan Dinkić koji je u Leskovac došao odvojeno od Tadića.\nDinkić je agenciji “juGmedia” rekao da je došao na poziv vlasnika Falkea i vlasnika Jure.\n“Nije mi žao što nisam pozvan iz kabineta predsednika i nije važno ko otvara fabriku. Meni je važno da investitori znaju šta je ko učinio za njih u Srbiji”, rekao je Dinkić.\n“Falke” je u zgradu nove fabrike u Leskovcu uložio 10 miliona evra.\nTa fabrika najavila je zapošljavanje 600 radnika a trenutno u njoj radi 93 radnika.\n“Falke” je po jednom radnom mestu iz budžeta dobio 6.000 evra, a “Jura”, čijem otvaranju je kasnije prisustvovao Tadić, 7.000 evra.\nUspomena na niške pravednike


Finalna predsednička debata 22. oktobra - Aktuelnosti US\nFinalna predsednička debata – poznate teme za Trampa i Bajdena\nFinalna predsednička debata biće održana 22. oktobra.\nAmerička Komisija za predsedničke debate objavila je šest tema o kojima će Donald Tramp i Džo Bajden govoriti u drugom i finalnom duelu pred predstojeće izbore.\nPrva tema o kojoj će diskutovati predsednički kandidati Republikanaca i Demokrata je borba protiv kovida 19. Slede teme vezane za porodicu, rasna pitanja, klimatske promene, nacionalnu bezbednost i vođstvo.\nFinalna predsednička debata na programu je 22. oktobra od 21 do 22.30.\nFormat ostaje isti kao i tokom prve debate i svaki segment trajaće po 15 minuta, a kandidati će imati dva minuta za odgovor na uvodno pitanje moderatorke debate Kristin Vilker sa En-Bi-Si-ja, koja će preostalo vreme iskoristiti za diskusiju kandidata o temi.\nKomisija nije saopštila da će biti bilo kakvih promena u pravilima debate, iako su neke promene najavljene nakon prilično haotične prve debate.\nPodsetimo, predsednik Donald Tramp i demokratski kandidat Džo Bajden oštro su se verbalno sukobili krajem septembra u jednoj od najhaotičnijih predizbornih debata u novijoj istoriji trke za mesto u Beloj kući.\nKroz debatu je provejavala ogorčenost na obe strane, a kandidati su često vikali i nazivali protivnika raznim pogrdnim imenima.\nTokom jednoipočasovne debate i Klivlendu u saveznoj državi Ohajo, Tramp i Bajden sučelili su stavove o pandemiji korona virusa, rasizmu i privredi.\nBajden je predsednika nazvao „klovnom” i rekao mu da „umukne”. Tramp je pomenio probleme sa drogom koje je imao Bajdenov sin.\nAnkete pokazuju da Bajden ima stabilnu jednocifrenu prednost u procentima u odnosu na Trampa.\nAli manje od 20 dana pre održavanja predsedničkih izbora, nekoliko vodećih agencija za istraživanje javnog mnjenja navode da će biti veoma neizvesna trka.\nDebata je bila podeljena na šest blokova koji su trajali po 15 minuta – dosadašnji učinak kandidata, Vrhovni sud, pandemija, rasno pitanje, integritet izbora i privreda.\nIZVOR: RTS I FOTO: EPA\nKako da bezbedno zaustavite automobil usled otkazivanja kočnica


EU presudila, nova pravila za ruski gasovod, ali kako mama kaže | WebTribune\nHome U FOKUSU EU presudila, nova pravila za ruski gasovod, ali kako mama kaže\nEU presudila, nova pravila za ruski gasovod, ali kako mama kaže\nNemačka i Francuska su ranije danas postigle kompromisni dogovor o izgradnji gasovoda “Severni tok 2”, zahvaljujući čemu nije došlo do blokade tog projekta.\nPrethodno su mediji preneli da Pariz namerava da se suprotstavi Berlinu zbog projekta “Severni tok 2” i to prilikom glasanja o izmenama pravila Trećeg energetskog paketa, koje je bilo zakazano za danas.\nZvanična Moskva je ranije danas objavila da se se nada da će članice EU doneti odluku o gasovodu “Severni tok 2” bez uticaja SAD i da računa na završetak tog projekta, izjavio je portparol ruskog predsednika Dmitrij Peskov. On je naveo da je stav SAD po pitanju tog gasovoda u neskladu sa fer konkurencijom, kao i da zvanični Vašingon pokušava da primora evropske zemlje da kupuju skuplji gas.\nRUSIJA: Bekstvo Belih šlemova iz Sirije otkriva za koga su radili


Ovog vikenda startuje i fudbalska Zona Zapad - KruševacGrad\nSve je spremno za subotu, 21. avgust, za kada je zakazano prvo kolo prvenstva fudbalske Zone Zapad. Bruski Kopoanik gostuje u Majdevu ekipi Sloge, a kruševačko Jedinstvo 1936 u Paraćinu Borcu SFS\nLigu ove sezone čini 16 ekipa, koje će odigrati po dva međusobna duela. Prve već ove subote. Prošlogodišnji šampion je ekipa Meševa, koja je već startovala u višem takmičarskom rangu, Prvoj ligi Srbije.\nKopaonik iz Brusa, koji se u prošloj sezoni neko vreme nadao i osvajanju titule, na početku nove sezone gostuje Slogi iz Majdeva. Kruševačko Jedinstvo 1936, koje je minulo prvenstvo završilo u krugu vodećih timova (četvrti na tabeli) takođe će gostovati, u Paraćinu SFS Borcu.\nAleksandrovačka Župa startuje u Despotovcu, gde je čeka Sloga, dok Trstenik PPT gostuje u Obrežu ekipi Juhora.\nU ostalim mečevima prvog kola novog šampionata sastaju se Orlovi i Gradina, Kušeljevo i OFK Lugomir, Morava 1918 dočekuje Levač, a Blagotin ekipu Jedinstva iz Mijatovca.\nUlog je direktan plasman u Srpsku ligu Istok, koji očekuje najbolje plasirani tim na kraju sezone.\nZona Zapad je jedna od ukupno dvanaest zonskih liga koje su četvrti nivo ligaških fudbalskih takmičenja u Srbiji. Formirana je 2014. godine prilikom reorganizacije takmičenja četvrtog ranga na teritoriji Fudbalskog saveza regiona Istočne Srbije, kada su umesto dotadašnjih Niške i Pomoravsko-Timočke nastale tri nove zone – Zapad, Istok i Jug.\nDžez koncert večeras na Trgu glumaca\n21.10.2021 0 106\n20.10.2021 0 110\n19.10.2021 0 233\n17.10.2021 0 134\n15.10.2021 0 122\n14.10.2021 0 587\n22. oktobra 2021., 22:24


Moskva: Visoki predstavnik u BiH igra destabilizujuću ulogu - Sputnjik Srbija\n08:36 07.12.2018 (osveženo 10:22 07.12.2018) Preuzmite kraći link\n„Visoki predstavnik destabilizuje situaciju u Bosni i Hercegovini. Režim protektorata usporava razvoj te zemlje, ali i proces pomirenja, i koči proces realizacije mirovnog sporazuma, iako je on tu doveden da taj posao ubrza“, naglasio je Lavrov.\nPrethodno je rekao i da se Zapadu žuri da dogovor između Grčke i Makedonijie bude realizovan početkom 2019. godine, zbog čega se grubo meša u unutrašnja pitanja Skoplja.\nU intervjuu za grčke medije naveo je i da nesposobnost Evropske unije da primora samoproglašeno Kosovo da ispuni svoje obaveze stavlja u pitanje čitav ugled Brisela.\ndestabilizacija, Valentin Incko, Milorad Dodik, Sergej Lavrov, Bosna i Hercegovina, Rusija


Izvor: Telegraf arhiva vesti 09.05.2016 - Naslovi.net\nSAD je definitivno jasno: Evo da li se Zmaj od Šipova vraća u "Parove"!\nZmaj je, podsetimo, napustio "Parove" kada mu je poginuo u saobraćajnoj nesreći rođeni brat Rajko. Internetom su se tokom dana, pre svega preko Fejsbuka, proširile informacije da se, navodno, Zmaj od Šipova, posle pogibije brata neće vraćati u “… »\n(VIDEO) večita agonija: Kako da sami zakopčate narukvicu\nDa li je i vama najmanje omiljeni nakit - narukvica? Nije ni čudo, kad ste ste toliko puta mučili da je zakačite sami ili ste bili primorani da zatražite pomoć od drugih ljudi. Mnoge žene izbegavaju da nose svoje omiljene narukvice, ako pri ruci… »\nTerzić za Telegraf: Na sednici u utorak potvrđujemo Grofov ostanak u Zvezdi\nGeneralni direktor crveno-belih u izjavi za naš portal potvrdio da je usmeni dogovor sa Božovićem postignut i da će sve biti formalizovano i ozvaničeno na Upravnom odboru kluba u utorak. Generalni direktor Crvene zvezde, Zvezdan Terzić, u izjavi za… »\n09.05.2016 Telegraf, kategorije


UNDP i EU predstavili 14 inovacija za bolji kvalitet vazduha u Srbiji\nProgram Ujedinjenih nacija za razvoj (UNDP) u Srbiji predstavio je 14 najinovativnijih lokalnih ideja za smanjenje zagađenja i poboljšanje kvaliteta vazduha u Srbiji, pristiglih kao odgovor na izazov „Inovacije za čistiji vazduh“, koji je UNDP uputio uz podršku UNICEF-a i Svetske zdravstvene organizacije (SZO). Među njima su rešenja za bolje praćenje kvaliteta vazduha, prečišćavanje vazduha, poboljšano sagorevanje goriva, smanjenje uticaja zagađenja vazduha na decu, kao i za otkrivanje zagađivača vazduha.\nSvi odabrani predlozi imaju jednako važan uticaj na kvalitet vazduha koji svi udišemo i predstavljeni su na platformi: www.cleanairresponse.undp.org.rs.\nEvropska unija pruža dugotrajnu i kontinuiranu podršku zaštiti životne sredine u Srbiji. U saradnji sa nacionalnim institucijama, ali i civilnim društvom i međunarodnim partnerima – poput UNDP – EU je u poslednjih 15 godina investirala preko 400 miliona EUR u zaštitu životne sredine, uključujući i u sprečavanje aero zagađenja.\n“Želim da vas obavestim da Evropska komisija pruža značajnu podršku u oblasti životne sredine i klimatskih promena, što je glavni prioritet u našoj pretpristupnoj pomoći. Nedavni projekti uključivali su postavljanje filtera na termoelektranama u Obrenovcu, Moravi i Kostolcu, postavljanje stanica za merenje kvaliteta vazduha i pružanje stručne pomoći za klimatsko delovanje (izrada klimatskog zakona, klimatske strategije i akcionog plana). Želela bih da čestitam Srbiji na usvajanju Zakona o klimatskim promenama juče, nakon dugog procesa. Takođe, ove godine, uz podršku EU, Ministarstvo zaštite životne sredine će predstaviti javnosti Nacionalnu strategiju za zaštitu vazduha, koja je rezultat dvogodišnje analize situacije, modelovanja i obrade podataka ” izjavila je Mateja Norčič Štamcar, zamenica šefa Delegacije Evropske unije u Srbiji.\nIzloženost zagađenju vazduha ima ozbiljne negativne posledice po zdravlje, dužinu i kvalitet života. Zvanična merenja kvaliteta vazduha potvrđuju da širom Srbije, pretežno u urbanim sredinama, nivoi zagađenja premašuju vrednosti SZO smernica. Prema izveštaju Instituta za javno zdravlje Srbije „Milan Jovanović Batut“ o zagađenosti vazduha na teritoriji Srbije za 2019. godinu, među glavnim emiterima zagađujućih materija u Srbiji su rudarska industrija i energetski sektor, kao i sektor saobraćaja i građevinarstvo. Pored toga, nekvalitetan ugalj koji se koristi za grejanje u individualnim ložištima pogoršava ovaj problem, kao i nesanitarne deponije.\n„Zagađenje vazduha je složen i višeslojan izazov koji zahteva odgovor celog društva. Za njegovo rešavanje potrebni su podsticajan zakonski okvir, kao i adekvatna finansijska sredstva za sprovođenje mera, posebno na lokalnom nivou. Takođe, neophodno je podstaći lokalne stručnjake i inovatore da dođu do novih rešenja koja će doneti opipljivu korist i imati dugoročan uticaj na poboljšanje kvaliteta vazduha. Zato, uz podršku SZO i UNICEF-a, UNDP mobiliše i okuplja međunarodne razvojne partnere, donatore, predstavnike nacionalnog i lokalnog nivoa vlasti, akademsku zajednicu i inovatore iz privatnog sektora kako bi pomogli u suzbijanju zagađenja vazduha u Srbiji,“ istakla je Fransin Pikap, stalna predstavnica Programa Ujedinjenih nacija za razvoj u Srbiji.\nOsim što će doprineti kreiranju zdravijeg životnog okruženja, svih 14 izabranih inovativnih predloga imaju potencijal da stimulišu lokalni privredni razvoj, inovacije i preduzetništvo. UNDP zato poziva sve zainteresovane da se pridruže i pomognu realizaciju najboljih ideja kako bismo zajedno dugoročnije obezbedili čistiji vazduh u Srbiji.\nPribližna ukupna vrednost svih 14 odabranih rešenja za bolji kvalitet vazduha je milion dolara, a UNDP je raspoloživim sredstvima podržao jedno inovativno rešenje. U pitanju je „Informacioni sistem za mapiranje mesta paljenja strnjike“ (www.cleanairresponse.undp.org.rs/geoportal), koji je osmislio tim Instituta Biosens iz Novog Sada.


Willimon u ''Haosu'' : Nadlanu.com\nWillimon u ''Haosu''\nObjavljeno 21. sep 2006. / 14:14:07\nU utorak, 5. septembra, oko 8 sati uveče, multimedijalna umetnica, novinar i pisac Biljana Willimon napravila je ‘’haos’’ u galeriji ‘’Haos’’, ali i ispred nje. Koliko je samo prijatelja želelo da je vidi, zagrli i čestita joj pobedu nad ličnim haosom zapečaćenu ovom vrlo neobičnom izložbom. Preplanuli posetioci iz svih sfera javnog života i ostali (manje poznati) fanovi Biljane Willimon, zbog vrućine su se kratko zadržavali u galeriji da bi ćaskanje nastavili ispred, na asfaltu Ulice Cara Lazara. Malobrojni su umetnici koji mogu da zaustave saobraćaj u nekoj ulici. Respect!\nMalena galerija sa jasnim umetničkim izrazom i fenomenalno odgovarajućim imenom ‘’Haos’’, uspela je da na jednom mestu predstavi multimedijalnost Biljane Willimon i njeno viđenje haosa modernog života. Crteži, grafike sa tekstovima iz kolumne ‘’Kolaži iz Wiesbadena’’, koje su zbog gužve nekoliko puta padale sa zida, i omaž Mileni Pavlović Barili pomešani sa ‘’gradskim facama’’ u pozama za bliceve, predstavljaju sve slojeve Biljane Willimon – od umetničkog do vešto rukovođenog estradnog.\nZvezda večeri, Biljana Willimon, ekskluzivno za Nadlanu.com otkriva kako uspeva da tako uspešno balansira između umetnosti i estrade: ‘’Valjda je to neki dar. Izborila sam se da me ljudi shvate ozbiljno što je jako važno. To je i najteže – ne dozvoliti da estrada pobedi, već da pobedi taj neki deo suštine koji jesam ja.’’\nO tome koliko je izložba koju nam opisuje kao ‘’veliku emociju i skup ljudi koji je vole i podržavaju’’, autobiografska, počev od samog naziva, Biljana Willimon kaže: ‘’Naravno da jeste. Suština autobiografskog je u tome što se podudarilo to da je vreme u kome živimo haotično i da je moj život bio haotičan. Sveukupno, moja tri zanimanja koja se ovde sabiraju, tri haosa u isto vreme, su morali da daju ovaj haos na ulici.’’\nI za kraj, o tom divnom haosu na otvaranju u kome su, pored ostalih, mogli da se sretnu Olja Ivanjicki, Cile Marinković, Mirjana Bobić-Mojsilović, Prvoslav Davinić, Ružica Sokić i Ivan Bekjarev, umetnica kaže: ‘’Ovako nešto se događa na modnim revijama ili na utakmicama, tako da ljudi nisu to ni očekivali. Ali, ja znam koju publiku imam i za koga radim, tako da mi i nije bilo neočekivano.’’\nPiše: Katarina Milovanović\nFoto: Tamara Radanović


Akcionim planom definisan je paket reformskih mjera koje će nadležne institucije u BiH u realno postavljenim rokovima sprovesti u ovoj i narednoj godini u oblastima pravosuđa, izvršenju krivičnih sankcija, pristupa pravdi, podršci privrednom razvoju, kao i pitanjima u vezi sa koordinacijom, dobrim upravljanjem i odgovornošću sektora pravde u BiH.\nMjere, koje su usvojene, na prijedlog Ministarstva pravde, usmjerene su, između ostalog, na unapređenje efikasnosti i otvorenosti rada pravosudnih institucija i bolju primjenu međunarodnih standarda u sektoru pravde, saopšteno je iz Savjeta ministara BiH.\nSavjet ministara BiH ocijenio je važnim rad Konferencije ministara pravde u BiH u procesu sistemskog praćenja i ocjene reformskih mjera i aktivnosti Strategije za reformu sektora pravde u BiH, te u tom smislu očekuje njihovo redovno održavanje.\nSavjet ministara BiH utvrdio je Prijedlog ugovora Savjeta ministara BiH i Vlade Hrvatske o evropskom partnerstvu, kojim dvije zemlje afirmišu evropske vrijednosti u bilateralnoj i regionalnoj saradnji.\nZaključivanjem ovog ugovora BiH i Hrvatska uspostavljaju i razvijaju evropsko partnerstvo kao doprinos evropskoj integraciji BiH.\nPrema ugovoru, Hrvatska će, između ostalog, pružiti pomoć i olakšati tok pridruživanja BiH Evropskoj uniji, te prenijeti svoja specifična znanja i iskustva stečena u procesu evropskih integracija.\nIstovremeno, doprinijeće efikasnom usklađivanju zakonodavstva BiH sa pravnom tekovinom EU.\nDvije zemlje pripremiće i zajedničke projekte kojima bi mogle konkurisati za finansijska sredstva iz odgovarajućih fondova EU. Za sprovođenje ovog sporazuma biće formirana zajednička komisija, sastavljena od predstavnika dvije zemlje.\nPrijedlog ugovora biće dostavljen Predsjedništvu BiH, a za potpisnika predložen je ministar inostranih poslova Igor Crnadak.\nSavjet ministara BiH odredio je Ministarstvo civilnih poslova BiH za koordinirajuću instituciju, a Centar za informisanje i priznavanje dokumenata iz oblasti visokog obrazovanja za kontakt-tačku u primjeni Mape puta za sprovođenje Direktive EU o regulisanim profesijama 2005/36/EZ i 2013/55/EU.\nPrema odluci, Centar za informisanje i priznavanje dokumenata iz oblasti visokog obrazovanja dužan je pružati potrebne informacije građanima i svim zainteresovanim stranama o priznavanju stručnih kvalifikacija, kao što su informacije o relevantnom zakonodavstvu u BiH.\nIstovremeno će učiniti dostupnim na svojoj veb-stranici popis svih regulisanih profesija u BiH, uključujući i kontaktne podatke nadležnih tijela za svaku regulisanu profesiju i redovno ih ažurirati, saopšteno je iz Savjeta ministara BiH.\nInstitucija za koordinaciju i kontakt-tačka dužne su sarađivati sa subkoordinatorima iz Republike Srpske, Federacije BiH, kantona i Brčko distrikta.\nOružane snage BiH odgovorile su na 586 zahtjeva za pomoć koje su uputili civilni organi u BiH u prošloj godini, navodi se u informaciji Ministarstva odbrane o realizaciji pomoći Oružanih snaga BiH civilnim organima u BiH za prošlu godinu.\nOsim gašenja požara u Trebinju i Širokom Brijegu, Oružane snage BiH deminirale su 2.512.048 metara kvadratnih na području cijele BiH i tako realizaciju plana u prošloj godini povećale za 5,2 odsto u odnosu na 2015. godinu, navodi se u saopštenju.\nPripadnici Oružanih snaga učestvovali su i u saniranju puteva u više opština na cijeloj teritoriji BiH i po jednog obdaništa u Sarajevu i u Palama.\nOružane snage BiH društvenu korisnost ostvarile su i tokom medicinskih helikopterskih evakuacija građana, a korisnici njihove pomoći bile su i obrazovne, sportske, vjerske ustanove, kao i brojna boračka udruženja u BiH.\nIZVOR: Vebsajt RTRS, 15.03.2017.


Odlazak lažnog Gandija\nObjavljujući prošle godine da je teško bolestan, Ibrahim Rugova (61), rekao je: "Ubeđen sam da ću dobiti ovu borbu i da ćemo raditi zajedno na još bržem priznanju kosovske nezavisnosti od strane naših američkih i britanskih prijatelja". Rugovi nije uspelo da ostvari životni cilj i postane prvi predsednik nezavisnog Kosova. Kosovski Albanci i njihovi prijatelji sada će morati sami da nastave put ka kosovskoj nezavisnosti.\nPrethodnih godina Rugova je stekao puno američkih prijatelja i dobio nadimak sa kojim će ući u istoriju. "Balkanski Gandi" je devedesetih goste primao u skromnim prostorijama "Udruženja pisaca Kosova", ispod uramljene diplome doktora sa pariske Sorbone i fotografije sa papom Vojtilom. Obraćajući se zapadnim sagovornicima na pristojnom francuskom, krhke građe i neuredne masnjikave kose, uvek zamotan svilenim šalom i sa cigaretom u ruci, Rugova je mnogima ličio na nemarnog egzistencijalističkog intelektualca.\nNa kraju susreta sa "prištinskim Sartrom" skromog opusa svaki posetilac je dobijao kartu "Republike Kosova" (delo predsednikovog sina, kako bi gostu sa ponosom šapnuo jedan od servilnih savetnika) i "parče nezavisnog Kosova" u formi svetlucavog komada rude prošaranog kristalima i raznobojnim mineralima. Na stolu u Rugovinoj kancelariji, pored malene američke i EZ zastave, stajao je obično i svežanj salveta na kojima je pisalo "Republika e Kosoves - Presidenti". Hiljade zapadnih novinara, diplomata i humanitarnih radnika odlazilo je iz Rugovine kancelarije sa oštrim kamenom zavijenim u "predsedničku salvetu".\nMnogi od njih nisu krili svoje oduševljenje "jugoslovenskim Havelom". Ovaj bivši član Saveza komunista ušao je u politiku u vreme pada berlinskog zida i trijumfa "plišane revulucije" u Pragu, kada i njegov kolega Vuk Drašković, drugi pretendent na titulu ovdašnje inkarnacije češkog pisca-predsednika. Za razliku od glasnog i bradatog vođe SPO-a koji se bavio formiranjem paravojne garde koliko i rušenjem Miloševića, tihi i suzdržani Rugova uporno je govorio o nenasilnom otporu Albanaca "aparthejdu", "kolonijalizmu" i srpskoj represiji i tvrdio da između Slobe, Vuka i Koštunice nema nikakve razlike.\nPojedini američki posetioci vremenom su počeli da vide lažnog prištinskog Gandija kao smešnog, pompeznog i izveštačenog narcisa koji kosovski problem čini još težim. "Nije mi jasno kako je uspeo da tako lenj i ljigav, sa tim lažnim osmehom i praznim rečima, zavede toliko diplomata. Valjda su mislili da je pametniji i drugačiji samo zato što govori francuski i nosi onu smešnu ešarpu oko vrata. Bio je toliko servilan i svima nam se stalno uvlačio. Pomišljao sam da veruje da je vazelin najefikasnije oružje kojim se može dobiti nezavisnost", rekao je jedan zapadni stručnjak za Balkan koji se sa Rugovom redovno sastajao krajem devedesetih.\nProblem nije u obilju vazelina, ljigavosti i lošem stilu, već u tome što zapadni sagovornici uglavnom nisu videli da ovaj umišljeni parazit i malograđanin nema ničeg zajedničkog sa Gandijem. Mnogi od onih koji će narednih meseci odlučiti o trajnom statusu Kosova prevideli su da se iza pacifističke fasade okićene svilenim šalom krije netolerantni ekstremista koji godinama beskompromisno insistira na maksimalističkim ciljevima.\nSuština gandizma je aktivizam i spremnost da se pruži ruka "neprijatelju" koju je Mahatma demonstrirao u najtežim trenucima indijske istorije. Umesto aktivnog otpora, Rugova je nametnuo imperativ ostvarenja maksimalističkog zahteva i "pasivni pacifizam", što je samo drugo ime za strategiju da se ne čini ništa, da se dozvoli da se situacija pogoršava i frustracije prerastu u potoke krvi.\nNjegov pacifizam nije podrazumevao rad na postizanju mirnog rešenja i istorijskog sporazuma sa Srbima, već ubeđenje da će neko drugi doći i ratovati umesto Albanaca, da će NATO ili Amerika izvojevati totalnu pobedu na kojoj je uvek insistirao i za koju je odbijao da se bori na bilo koji način. Rugova je jedan od najodgovornijih što smo na Kosovu posle štrajka rudara i uličnih protesta umesto albanske verzije poljskog sindikata "Solidarnost" dobili okrutnu OVK-a.\nOpterećen manijom veličine i kompleksima uskogrudog provincijskog intelektualca koji je video nešto sveta, Rugova nije tražio ničiji savet. Svoje savetnike doživljavao je kao stoku i tako se prema njima ophodio čak i pred stranim sagovornicima. Povremeno su njegovi frustrirani bliski saradnici stidljivo ukazivali zapadnim izaslanicima na diktatorske sklonosti predsednika bez harizme i šarma.\nTim Džuda je uporedio DSK, Rugovinu stranku, sa Miloševićevim SPS-om. Oni koji bi se suprotstavili svom bolesno ambicioznom vođi bili su šikanirani i izloženi prljavim napadima u "Boti Sot", nezvaničnom partijskom glasilu. Niko od iole sposobnih i moralnih osnivača DSK danas nije uz doživotnog predsednika.\nČak je i proalbanska Međunarodna krizna grupa (ICG) u izveštaju objavljenom u maju ove godine optužila Rugovin Demokratski savez Kosova za kopiranje komunističkog modela i nedostatak demokratskog instinkta, a samog Rugovu prikazala kao "neaktivnu i autoritarnu... osobu nalik sfingi". ICG je preneo i da je Rugova unutar DSK formirao "Otadžbinsku bezbednost", partijsku tajnu policiju. Ova tajnovita paravojska je u svom drugom saopštenju navela da "nadgleda aktivnosti DSK... i uživa poverenje predsednika Rugove".\nOno što se moglo čuti od Rugovinih saradnika je, kako kaže moj sagovornik, da ovaj samozaljubljeni "pastir smatra narod koji ga je izabrao ovcama". Ne pokazujući saosećanje ni za albanske, a kamoli srpske žrtve, Rugova je otvorio put za one koji su se kasnije okupili u OVK-a i koji su, kako piše Škeljzen Malići, verovali "da je ustanak neizbežan, bez obzira na žrtve". Strategija OVK, koju je Rugova svojim nečinjenjem učinio privlačnom, bila je jednostavna: " Izgubićemo 50.000 ili 100.000 ljudi, ali ćemo konačno biti slobodni".\nNa polulegalnim izborima 1992. godine Rugova je dobio sadamovskih 99,9 % glasova, ali tu se više slala poruka neprijateljima i saveznicima nego što se birao vođa. Kosovskim Albancima je bilo puno lakše nego zapadnim obožavaocima "prištinskog Gandija" da polovinom devedesetih zaključe da ako se iz strategije "nenasilnog otpora" sasvim izbaci otpor (kao što je uradio Rugova), ono što ostane nije "nenasilje" već beznađe i očaj. OVK nije jedini proizvod albanske frustracije Rugovinim samovlašćem, impotencijom i nevešto prikrivenom arogancijom. On je omogućio stvaranje političke klime u kojoj su kosovski Albanci razumeli da "sloboda od Srbije" znači i "slobodu od Srba". Ovakvo "oslobođenje" se može sprovesti samo brutalnim etničkim čišćenjem i ubijanjem, kakvo smo videli marta 2004. godine.\nSa susreta sa Rugovom pamtim njegov monoton, naglašeno mučenički ton, groteskno ukrućenu "vladalačku" pozu i jedno popodne u proleće 1998. kada je albanski kolega ponudio da nam pokaže kuću svog predsednika. Odveo nas je u jednu prašnjavu ulicu kakva se mogla videti na obodu gradova u siromašnijoj polovini bivše Jugoslavije. U redu novih gastarbajterskih kuća, toliko ružnih da ostavljaju malo sumnje da je zidar odradio i posao arhitekte, prištinski kolega pokazao nam je kuću u čijem se dvorištu sušio donji veš. Tada sam prvi i jedini put video gaće jednog predsednika.\nZapadni izvori tvrde da je Rugova promovisao jednog drugog stanovnika ova kućerine u kosovsku kombinaciju Miroslava Tuđmana i Marka Miloševića. Naime Rugovin sin Uke danas je ne samo "jedan od ključnih ljudi na tatinom dvoru" već i jedan od najprivilegovanijih i najbogatijih kosovskih biznismena. Nedemokratičnost, nepotizam i apsolutna lojalnost uvek su bili glavni stubovi Rugovine politike.\nPredsednik Kosova je možda mogao da navede kao svoje uspehe to da je NATO 1999. godine ipak dobio najvažniju albansku bitku i da srpska južna pokrajina danas više liči na pravu državu od dejtonske Bosne. Rugova je mogao i da istakne da je to postignuto uz otprilike petinu od pedesetak hiljada žrtava koje su smatrali prihvatljivim njegovi oponenti, nestrpljivi zagovornici oružanog ustanka.\nRugova je uspešno plasirao i promovisao tezu da su Albanci sasvim drugačiji od genetski genocidnih Srba. Uz nemalu pomoć Miloševićeve nasilne, autistične i bahate politike, on je uspeo da svoj nasilju sklon, u oružje zaljubljeni narod predstavi kao suprotnost krvožednoj neprijateljskoj naciji. Albanci su njegovu stategiju nenasilnog otpora masovno usvojili jer su poveravali da je u posthladnoratovskom svetu najefikasnija, iako je, kako piše Malići u tekstu "Samorazumevanje Albanaca", zahtevala prihvatanje "vrednosti do kojih Albanci nikada nisu držali, kao što su nenasilje, strpljenje, neuzvraćanje na napade i uvrede".\nNasuprot "balkanskog kasapina", kako je Time magazin nazvao Miloševića, stvorena je fama o Rugovi kao simbiozi Gandija, Havela i Solženjicina. Ova lažna slika godinama je podgrevana uglavnom zato što su sve alternative Rugovi izgledale mnogo gore. Ne verujem da može da bude neka uteha da je baš to jedan od glavnih rezulatata Rugovine katastrofalne petnaestogodišnje politike. Zapadni političari ipak nisu uspeli da reše kosovski problem za života svog "miroljubivog prijatelja".


Sačuvati zalihe pšenice\nAktuelno / Štampa / Sačuvati zalihe pšenice\nNOVI SAD – Veoma je važno da Srbija sačuva potrebne zalihe pšenice, kao i da budu stvoreni uslovi za dobru ovogodišnju proizvodnju – kako bi bile obezbeđene domaće potrebe za hlebnim žitom, ali i izvezene određene količine, saglasili su se danas stručnjaci u Novom Sadu. Direktor novosadske Produktne berze Žarko Galetin, naučni savetnik u Institutu za ratarstvo i povrtarstvo prof. Dr Miroslav Malešević i direktor „Žitovojvodine“ Sima Matić istakli su u izjavama Tanjugu da je u tom poslu izuzetno važna uloga države. Pšenica je ovih dana u središtu interesovanja tržišnih analitičara i medija zbog veoma dinamičnog rasta njene cene na svetskim berzama, što se zbog međuzavisnosti tržišta itekako odražava i na situaciju u toj oblasti u Srbiji, primetio je Galetin.\nU petak, cena hlebnog žita na Produktnoj berzi u Novom Sadu dostigla je iznos od 28 dinara, bez poreza na dodatnu vrednost, što je za sedam do osam odsto više nego sedam dana ranije. Po rečima Galetina, to je „izuzetno dinamičan cenovni uzlet“, koji bi mogao da se nastavi, čak i da bude premašen rekord s početka 2008. od skoro 300 evra za tonu. Osnovni razlog su narušeni bilansi na svetskom nivou, zbog posledica ekonomske krize, političkih neprilika u pojedinim državama velikim uvoznicima pšenice, kao i vremenskih nepogoda koje su drastično pogodile žitorodna područja u SAD, Kini, Rusiji, Ukrajini, Kazahstanu i drugim zemljama.\nU svetu se očekuje da će potražnja za pšenicom biti veća od njene proizvodnje za 20 miliona tona, što će direktno uticati na pad svetskih zaliha. Lanjska proizvodnja hlebnog žita u Srbiji od oko 1,65 miliona tona, uz prelazne zalihe iz prethodne godine, stvorilo je uslove da izvoz količine nešto veće od 500.000 tona. Oko 420.000 tona je već izvezeno pa se, smatra Galetin, u ovoj situaciji opravdano postavlja pitanje da li ćemo, ukoliko se taj izvozni tempo nastavi, imati dovoljno pšenice do nove žetve. Po Galetinu, različite su procene koja je preostala količina Srbiji potrebna da domaći bilansi hlebnog žita ne bi bili ugroženi i zato država namerava da preduzme odgovarajuće mere.\nGaletin je izneo da će, prema saznanjima iz pouzdanih izvora, najverovatnije biti uvedene kvote, odnosno količinsko ograničavanje izvoza pšenice do jula meseca. To je najozbiljnija opcija za očuvanje neophodnih količina za domaće potrebe, pogotovo ukoliko se ima na umu da su jesenas u Srbiji posejano rekordno malo pšenice, svega 480.000 hektara, rekao je Galetin. Galetin je, međutim, istakao, kako očekuje da će dovoljno hlebnog zrna biti proizvedeno i ove godine.\nProfesor Malešević je ocenio da su zasejane površine ipak zadovoljavajuće, ako se zna da su vremenske prilike u setvi bile nepovoljne. On smatra da bi Srbija i ove godine mogla da zadovolji domaće potrebe i da ostavi zalihe do žetve 2012. ukoliko bude ostvaren prosečan prinos od oko četiri tone po hektaru. Za to su, po Maleševiću, potrebna velika ulaganja u ovu proizvodnju, u prvom redu za nabavku azotnih đubriva od oko 100 kilograma po hektaru pšenice. To je za većinu poljoprivrednih proizvođača u Srbiji značajan izdatak, pa bi pomoć države dobrodošla, primetio je profesor Malešević.\nMalešević je naveo da tih mineralnih đubriva trenutno nema dovoljno na domaćem tržištu, uslovi za njihovu nabavku su prilično nepovoljni, a rok za prihranjivanje useva, treća dekada marta, se približava i moralo bi efikasno da se deluje na tom planu. Po Maleševiću, do žetve bi Ministarstvo poljoprivrede trebalo da obezbedi i dovoljno javnih skladišta za žito kako bi i manji proizvođači mogli da sklone svoju pšenicu i prodaju je kad joj je cena na tržištu bolja. Malešević smatra da je veoma važno da i posle nove žetve u Srbiji postoje određene količine pšenice za izvoz kako ne bi uskratili stalna tržišta, pre svega u zemljama u okruženju, članicama Zone slobodne trgovine u Centralnoj Evropi (Cefta).\nSima Matić, direktor najvećeg domaćeg poslovnog udruženja industrijskih mlinova i pekara „Žitovojvodine“, istakao je da u država mora da sačuva domaće bilanse hlebnog žita. Nadležni organi bi trebalo da brzo utvrde stvarno stanje količina pšenice i brašna i da u tom pogledu „preduzmu određene korake koji ne smeju da budu antitržišni i upereni protiv nekoga“, rekao je Matić. Matić je istakao da onima koji stvaraju dohodak izvozom takvo pravo ne sme biti uskraćeno.\nOtkupiti pšenicu za državne rezerve\nOn takođe smatra da bi država trebalo da otkupi pšenicu za državne rezerve po sadašnjim tržišnim cenama – tako bi obezbedila sebi mogućnost da reaguje na domaćem tržištu brašna i hleba, radi usklađivanja pariteta cena, istakao je Matić. Matić je postavio i pitanje zašto pšenica za državne rezerve nije otkupljena kada joj je cena bila 12 do 13 dinara za kilogram. „Da je to na vreme učinjeno, država bi na raspolaganju imala 300.000 do 400.000 tona pšenice i mogla bi tako da drži cenu hleba na nivou koji odgovara socijalnoj i platežnoj moći potrošača u Srbiji“, zaključio je direktor „Žitovojvodine“ Matić.


Velt: Letnja bajka ministra Špana o Balkancima i virusu\nTanjug 3. juna 2021. 14:10\nBERLIN – Nemački ministar zdravlja Jens Špan tvrdi da su putovanja u posetu rodbini na Balkan i u Tursku prošlog leta inicirala drugi talas korone u Nemačkoj, a dnevni list „Velt“, na osnovu detaljne analize brojki opovrgava Španov zaključak.\nOva njegova izjava je naišla na osude, a u Španovom ministarstvu zdravlja su na upit „Velt“, rekli da se ministrova izjava temelji na dva izveštaja Instituta „Robert Koh“ – u jednom, objavljenom krajem avgusta, analizirano je gde su se zaražavali ljudi u četiri udarne letnje sedmice između 27. jula i 23. avgusta prošle godine, prenosi Dojče vele.\nList „Velt“ je sada detaljno analizirao te brojke. Zaista je tih nedelja bilo ukupno 10.387 zaraza u inostranstvu – više od polovine njih na Kosovu, Hrvatskoj i u Turskoj. Među deset prvih zemalja su, osim Španije i Turske, sve ostale balkanske.\nAli novinari „Velta“ ipak nazivaju Španovu izjavu „bajkom“ jer je, kako pišu, eksponencijalni rast broja zaraza, to jest drugi talas korone u Nemačkoj, počeo znatno kasnije – početkom oktobra.\n„Ne verujem da su povratnici iz inostranstva masovno doprineli pandemijskom zbivanju“, rekao je za „Velt“ Martin Štirmer, virusolog sa Univerziteta u Frankfurtu.\n„Odlučujuće je što se ne može uspostaviti veza između leta i početka eksponencijalnog rasta na jesen“, piše „Velt“.\nNovinari kao neosnovan odbacuju strah Jensa Špana da bi i ove godine poseta porodicama na Balkanu mogla da pogorša epidemiološko stanje u Nemačkoj, navodi Dojče vele.\n„Incidencija u Turskoj i na Balkanu je u poslednje vreme drastično opala, baš kao i u Nemačkoj. U Srbiji, BiH i na Kosovu je čak manja nego ovde, a u Hrvatskoj i Turskoj neznatno veća. Srbija uz to spada u evropske države koje najbrže vakcinišu“, dodaje list.\n„Ako nemačka Savezna vlada bolje pogleda ove brojke, morala bi manje da se pita kako da se postavi prema vremenu letnjih putovanja, a više kako da spreči ponovni rast brojki u sopstvenoj zemlji kao što se desilo prošlog oktobra“, zaključuje nemački dnevnik.


Todo Mundo 2018, World Music Festival u prestonici Srbije - TU Magazin\nTodo Mundo 2018, World Music Festival u prestonici Srbije\nBy redakcija on\t Aug 28, 2018 DOGAĐANJA, ZANIMLJIVOSTI\nU Beogradu će od 30. avgusta do 2. septembra biti održan festival Todo Mundo 2018 na dve lokacije u gradu.\nFestival Todo Mundo je manifestacija na kojoj će biti održani koncerti u Studentskom kulturnom centru i u velikoj dvorani Kolarca, gde će nastupiti mladi perspektivni muzičari kao i svetske zvezde žanra world music. Ove godine zvezde festivala biće Divanhana, kao i turska glumica i pevačica Suzan Kardeš.\nNa otvaranju festivala Todo Mundo nastupiće, Csangallo, mađarski kvintet koji promoviše muziku Čango Mađara, koji žive samo 30 km od sela odakle su Fanfare Ciocarlia. 31. Avgusta nastupiće Golnar & Mahan (Austrija /Iran/Kanada), a 1. septembra trio iz Radžastana Barmer Boys. Na završnoj večeri nastupiće legenda muzike Gane, King Ayisoba, koji pred beogradskom publikom nastupa drugi put , kao i Monsieur Doumani sa Kipra.\nOd domaće scene, nastupiće najtraženiji world music sastav iz Srbije, beogradski kvartet Naked, kao i grupa Institut.


Wikipedia:Sređivanje članaka - Wikipedia\nWikipedia:Tekstovi za sređivanje/zaglavlje1\nSređivanje članaka je projekat u kom se korisnici Vikipedije podstiču da unaprede članke koji poseduju potencijal, ali im je potrebna još neka vrsta prerade kako bi postali korektni, enciklopedijski članci.\nRad se sastoji iz dve faze:\n1. Korisnici biraju članke koje će sređivati. Trebalo bi da članci budu iz sledećih kategorija: sređivanje (345), prerađivanje (0), čišćenje (0), potreban prevod (0), sređivanje referenci (0) i članci početnika (0). Potpun spisak članaka kojima je nekakvo prerađivanje potrebno se nalazi na strani: Wikipedia:Održavanje.\nOd pomoći može biti i link: Šablon:Poslovi.\nCilj je da se što više članaka iz pomenutih kategorija preradi u korektne članke (da se „skine nalepnica“). Akcija bi trebalo da traje sve dok u tim kategorima ima članaka.\nUkoliko ste završili sređivanje članka možete se upisati na spisak namenjen za to.\nNaravno, ne postoji ograničenje, i ne znači da smete srediti samo jedan članak nedeljno, šta više, pozivamo vas da sredite što više članaka nedeljno i možete ih sve upisati u postojeću Evidenciju. Evidencija se arhivira svakih mesec dana.\n2. Jedan članak se bira svake nedelje i članovi ga timski sređuju da bi postao što bolji. Na taj način se sređuje samo jedan članak, i cilj je da on po kvalitetu postane što bliži izabranim člancima. Ukoliko ste učestvovali u zajedničkom sređivanju članka možete se upisati na spisak namenjen za to.\nZa sva pitanja, predloge, grdnje i sl. obratite se ovde.\nurediPraćenje članaka sređenih u toku ovog meseca\nurediČlanak sređen prethodne nedelje\nurediTrenutno se sređuje\nWikipedia:Sređivanje članaka/U toku\nurediGlasanje za sledeće sređivanje\nOva stranica je zadnji put izmijenjena 03:28, 22 mart 2014.


Raspetljava se klupko ubistva Đinđića? | Mondo Portal\n10. avgust, 04:23\nRaspetljava se klupko ubistva Đinđića? 0 Podeli Podeli na facebook Podeli na twitter Podeli na viber Pošalji na mail\nIzvor MONDO/Agencije 18.02.2014. / 13:24 15:44\nAdvokat porodice Đinđić veruje da strane službe imaju neka saznanja o atentatu. Selaković se nada da će naše sudstvo dobiti dokumenta, ako postoje.\nIzvestilac Evropskog parlamenta za Srbiju Jelko Kacin izjavio je danas da su dokumenta o političkoj pozadini ubistva premijera Zorana Ðinđića na raspolaganju i da organi Srbije, ako se potrude, mogu do njih da dođu.\nKacin je u izjavi Tanjugu naveo da ostaje pri ranije iznetoj tvrdnji da dokumenta o političkoj pozadini ubistva premijera postoje van Srbije, ali da ne može da govori o detaljima.\nSpekulacije o Tribunalu\n"Tvrdnje objavljene u medijima u Srbiji o tome da Međunarodni sud poseduje dokumenta u vezi s atentatom na Zorana Đinđića predstavljaju spekulacije", rekla je portparolka Tribunala Magdalena Spalinska. Ona je podsetila da se rad Tribunala odnosi na krivično gonjenje i presuđiivanje za krivična dela genocida, zločina protiv čovečnosti i ratnih zločina, počinjenih tokom sukoba na području bivše Jugoslavije.\n"Bio sam apsolutno jasan i prvi put. U ovom momentu potrebno je reći da dokumenta o političkoj pozadini ubistva Zorana Ðinđića stoje na raspolaganju i ako se organi Srbije budu potrudili mogu da ih dobiju. To je sve što sada mogu da kažem. Ne treba sve tražiti u Srbiji, nešto ima i van", poručio je Kacin.\nPunomoćnik porodice ubijenog premijera Zorana Đinđića advokat Rajko Danilović smatra da neke strane obaveštajne službe imaju saznanja koja bi mogla da pomognu rasvetljavanju političke pozadine ubistva premijera.\nPrema njegovim rečima, vlast ima dužnost da taj postupak dovede do kraja.\n"Šta izvestilac Evropskog parlamenta za Srbiju Jelko Kacin ima od podataka, to ja ne znam, mogu da nagađam, ali nije sporno da neke strane obaveštajne službe imaju neka saznanja koja bi možda mogla biti od koristi da mi najzad stavimo tačku na to pitanje ko politički stoji u pozadini ubistva Zorana Đinđića", rekao je Danilović Tanjugu.\nDokumenti o pozadini atentata?\nDanilović smatra da nije sporno da je ubistvo premijera "par ekselans" političko ubistvo i da ne može da se cela istraga svede na neposredne izvršioce atentata, na deo "zemunskog klana" i kripto državne organizacije - Jedinice za specijalne operacije, nego da treba tragati za onim ko je politički podsticao to ubistvo.\n"Da li ima materijala o tome, verovatno ga ima. Istraga i ceo sudski proces nisu išli u tom pravcu. Oni su išli u pravcu otkrivanja neposrednih izvršilaca ubistva i u tome je cela stvar raspravljena, raščišćena i utvrđena", rekao je advokat Đinđićevih.\nOn smatra da, bez obzira koja Vlada bude na čelu države, ima obavezu da rasvetli političku pozadinu ubistva.\n"Nema razlike između starih i novih vlasti. Vlast ima tu dužnost da ceo postupak dovede do kraja, ako može i ako je dobronamerna onda će naravno sarađivati i samnom i onima koji u radili na tom predmetu kao i sa svakim drugim ko ima i interesovanja i saznanja", precizirao je Danilović.\nMinistar pravde Nikola Selaković pozitivno je ocenio postojanje bilo kakvog dokaza u vezi sa ubistvom Đinđića, dodajući da je za "svoju novu ulogu" preuzimanja obaveze rasvetljavanja političke pozadine tog ubistva saznao iz medija.\n"Ukoliko postoje bilo kakva dokumenta, novi dokazi, bilo šta što može da promeni dosadašnji tok predistražnih i istražnih radnji i onoga što je u javnosti poznato u vezi sa ubistvom Zorana Đinđića - to je nešto do čega treba da dođemo putem međunarodno pravne pomoći ukoliko se to nalazi u regionu", rekao je danas Selaković novinarima u pauzi skupa na temu pregovora sa EU.\nOn je istovremeno apelovao da novi dokazi, ako postoje, budu dostavljeni pravosudnim organima Srbije, dok je, komentarišući svoju "novu ulogu" rekao da činjenica da je za nju saznao iz medija ne znači da beži od odgovornosti.\n"Naprotiv. Sve što je u mojim ustavnim i zakonskim nadležnostima za rasvetljavanje, ne samo ubistva pokojnog premijera već i drugih nerasvetljenih ubistava, biće na vrhu agende ministarstva pravde i u narednom periodu ako budem na toj funkciji i posle izbora", rekao je Selaković.\nNekadašnji bliski saradnik Zorana Đinđića, osnivač Instituta za javnu politiku Vladimir Beba Popović izjavio je da nema nijednog razloga da oni koji čine sadašnju vladu, a po svemu sudeći će biti i ključni činioci u narednoj vladi, ne učine sve kako bi se rasvetlila politička pozadina ubistva premijera.\n"Ne znam šta je konkretno razlog što je ta inicijativa iz EU sada krenula, ali, verovatno su ljudi u Briselu procenili da je u Srbiji konačno stvorena politička klima i da su na vlasti ljudi koji nemaju nijedan razlog da se ta istraga ne dovede do kraja", izjavio je Popović Tanjugu.\nPopović je istakao da su vlade u Srbiji formirane nakon ubistva Đinđića, počevši od one na čijem je čelu bio Vojislav Koštunica, bile lično zainteresovane za to da se politička pozadina ubistva Đinđića ne rasvetli, ali je, nažalost, i vlada koju je kontrolisala stranka Zorana Đinđića bila indiferentna prema tom pitanju .\nPopović je istakao da je u periodu vladavine Demokratske stranke, na čijem je čelu bio Boris Tadić, vrhu tadašnje stranke i vlasti odgovaralo da postoji i priča da je Zoran Đinđić ubijen zbog veza sa kriminalom.\n"Uostalom, i nedavna izjava Borisa Tadića da je po dolasku na čelo stranke raščistio sa kriminalom i korupcijom potvrđuje ovu moju tezu", objasnio je Popović.\n"Ovu inicijativu iz EU podražavam kao svako ko želi da živi u zemlji u kojoj nema tajni. Dodatno je podržavam i zato što sam lično zainteresovan da se to ubistvo istraži i zato što smatram da je to neka vrsta obaveze koju imam kao njegov blizak prijatelj i svedok svega što je pratilo to ubistvo", rekao jePopović.\nKako je istakao, u godinama posle ubistva Đinđića, javnost je iz samog vrha vlasti, pre svega zaslugom savetnika Vojislava Koštunice koji su preuzeli važne funkcije u državi, sistematski zbunjivana kako bi se stvorila konfuzija o prirodi atentata na Đinđića.\n"Oni su prethodnih godina lažima o ubistvu anestezirali građane Srbije, tako da i dan danas imate ljude koji sumnjaju da li je to bilo političko ubistvo. Ubistvo predsednika vlade i predsednika najveće stranke tadašnje vlasti može da bude samo to. Spremnost ljudi koji su danas na vlasti da to i javno kažu je najveći korak načinjen od 2003. do danas u istrazi o političkoj pozadini ubistva", zaključio je Popović.\nPriča o novim dokazima o ubistvu srpskog premijera potekla je od izvestioca Evropskog parlamenta za Srbiju Jelka Kacina, koji je rekao da je obavešten o tome da postoji dodatna dokumentacija, izvan Srbije, u vezi sa pozadinom atentata na Đinđića.\nOn je istakao da "taj odgovor mora da da Srbija i to pre svega sama zbog sebe, a ne zbog zahteva EU".\nzoran đinđić atentat dokazi


Razmotrili više zakona koji definišu poslovni ambijent\nPredstavnici Sekretarijata Savjeta za konkurentnost (SCC) i Udruženja pravnika razmotrili su na sastanku više pravnih akata koji definišu poslovni ambijent i konkurentnost Crne Gore.\nŠefica SCC-a, Marija Šuković i predsjednik Udruženja pravnika, Branislav Radulović, iskazali su obostranu zahvalnost na otvorenosti za diskusiju i spremnosti za konsultacije o propisima koji definišu poslovni ambijent i konkurentnost zemlje.\nPitanje izmjena i dopuna Zakona o privrednim društvima je u januaru ove godine otvoreno na Savjetu, gdje su se članovi upoznali sa dokumentom Stavovi privrednih udruženja o potrebi za izmjenama i dopunama Zakona o privrednim društvima.\n„Dokument predstavlja ključne smjernice donosiocima odluka za rad na najavljenim izmjenama i dopunama Zakona o privrednim društvima, pa je osvrt Udruženja pravnika na konkretne predloge od posebne važnosti“, navodi se u zajedničkom saopštenju SCC i Udruženja pravnika.\nU okviru diskusije po tom pitanju, posebno je ukazano na važnost uređivanja položaja Centralnog registra privrednih subjekata (CRPS), kao i na podnormiranost Zakona u dijelu odredbi koje se odnose na proces registracije privrednih subjekata.\n„Kako je konstatovano, Zakon o stečaju predstavlja jedan od najznačajnijih propisa za privredu, a njegove izmjene i dopune, koje su stupile na snagu u januaru ove godine, rezultat su i intenzivne saradnje Udruženja pravnika i SCC“, dodaje se u saopštenju.\nUdruženje pravnika bilo je aktivan član radne grupe i doprinijelo kreiranju kvalitetnijih zakonskih rješenja.\nU ovom trenutku, kako je ocijenjeno, fokus treba staviti na obezbjeđivanju preduslova za nesmetanu implementaciju inoviranih zakonskih rješenja, a to se prije svega ogleda u usvajanju svih podzakonskih akata i procedura koje su u resoru više institucija.\nStav učesnika sastanka je da posebno radno tijelo treba da isprati ovaj proces do kraja, odnosno da u roku bude usvojeno sve što je Zakonom predviđeno.\nKod izmjena i dopuna Zakona o radu, je, između ostalog, potrebno posebno i jasno definisati radni odnos osoba angažovanih u privrednim društvima koja su u stečaju. „U cilju zaštite prava iz radnog odnosa ovih osoba, adekvatno rješenje bi bilo da se propiše posebna vrsta ugovora. Udruženje je predložilo da se za člana radne grupe imenuje profesorica na Pravnom fakultetu Univerziteta Crne Gore i članica Upravnog odbora Udruženja pravnika, Vesna Simović-Zvicer“, dodaje se u saopštenju.\nNa sastanku je najavljeno i intenziviranje saradnje koja se odnosi na Zakon o reviziji, ali i na temu rodno odgovornog budžetiranja, koje se ističe kao posebno važan alat u cilju postizanja rodne ravnopravnosti i ekonomskog osnaživanja žena.


Vesti online / Srpski informativni portal / Danilović na čelu Organizacionog odbora EP za kadete\nNa konstitutivnoj sednici, čiji je domaćin bio pokrajinski sekretar za sport i omladinu Vladimir Batez za kopredsednike Odbora koji ima ukupno devet članova izabrani su, pravo Batez, kao i član Gradskog veća za sport i omladinu Novog Sada Ognjen Cvjetićanin.\nBatez se zahvalio predstavnicima KSS na podršci i poverenju da jedno važno takmičenja po evropskom kalendaru, nakon 11 godina, bude organizovano u Novom Sadu.\n- Ovaj događaj je od izuzetnog značaja za razvoj košarke. Činjenica da ćemo posle više od jedne decenije imati mogućnost i za opremanje SPENS-a, što će doneti koristi i za sva naredna takmičenja na najvišem nivou u košarci i Novom Sadu kao gradu domaćinu - poručio je Batez uz zahvalnost na podršci svim učesnicima u organizaciji ovog značajnog sportskog takmičenja - Gradu Novom Sadu i ministrastvu omladine sporta.\nDanilović je naglasio da će saradnja KŠ, Ministarstva omladine i sporta, Pokrajinske vlade i Grada Novog Sada učiniti da ovo prvenstvo bude realizovano uspešno.\n- Ovakva podrška i zajednička organizacija doprinose dobrim rezultatima u organizovanju bilo kojeg sportskog događaja. Značajno je i što je ovo takmičenje u Novom Sadu, koji se pokazao kao odličan domaćin u organizovanju značajnih međunarodnih sportskih takmičenja. Ovde je 2005. godine uspešno bilo organizovano Svetsko prvenstvo mladih košarkaša - istakao je Danilović.\nOn je podsetio da je akcenat KSS uvek bio na radu sa mladim igračima i da su samo prošle godine tri mlade selekcije osvojile medalju, što je FIBA prepoznala i dodelila organizaciju Evropskog kadetskog prvenstva za dečake ispod 16 godina.\nNa konstitutivnoj sednici prisustvovali su i članovi Organizacionog odbora: Dejan Tomašević, generalni sekretar Košarkaškog saveza Srbije, Darko Udovičić, v.d. pomoćnika u Ministarstvu omladine i sporta, Ognjen Cvjetićanin, član Gradskog veća za sport i omladinu Novog Sada, Darko Karan, predsednik Košarkaskog saveza Vojvodine, Zlatko Bolić, predsednik Košarkaškog saveza Novog Sada, Milorad Šušnjić, načelnik Policijske uprave u Novom Sadu i Milan Jarić, direktor JP Sportski i poslovni centar Vojvodina.


DJB: VLADA PLAĆALA Amerikance da lobiraju za Srbiju - Nova Borba\nDJB: VLADA PLAĆALA Amerikance da lobiraju za Srbiju\nPokret “Dosta je bilo” Saše Radulovića saopštio je da je Vlada Srbije tokom 2012. i 2013. godine plaćala lobističku agenciju “Podesta group”.\nKako su rekli iz DJB, ta agencija radila je i za biznismena Miroslava Miškovića, a tokom 2014. godine, vlada je, kako su rekli, platila kompaniju “Bell Potinger” iz Londona za iste svrhe, ali je to “dobro čuvana tajna”.\nDJB svoje tvrdnje potrekpljuje odgovorima Vlade dobijenim na osnovu traženja informacija od javnog značaja, u kojima se navode isplaćene sume.\n“Prema informacijama dobijenim iz Ministarstva spoljnih poslova, Vlada je u 2012. godini platila 952.010 dolara za usluge lobiranja firmama iz moćne Podesta grupe i “30 points strategies” koja je i ranijih godina bila angažovana bez vidljivijeg rezultata. Od te sume je čak 300.000 dolara otišlo za usluge “Roberti + White”, zastupnicima moćne Podesta grupe. Inače, Podesta grupa, jedna od tri najmoćnije lobi kompanije u Vašingtonu, bliska je Klintonovima i njihovom krilu demokratske stranke. Dok stariji brat Toni Podesta, lobira za svoje klijente poput Miškovića ili Vlade Srbije, drugi brat Džon Podesta, vodi predsedničku kampanju Hilari Klinton”, navodi DJB.\nMinistarstvo spoljnih poslova Srbije brzo je demantovalo tvrdnje Radulovićevog pokreta. Kako su rekli, to ministarstvo nema sklopljenje ugovore sa bilo kojom lobističkom kućom u inostrasntvu. Dodaju da je 2012. godine, kada je došlo do promene vlasti, Vlada prekinula ugovore sa dve logističke kompanije i platila samo ono što je bilo obavezno.\n"U saopštenju Pokreta DJB iznete su grube neistine o angažovanju 'Podesta group'. Ni tadašnji premijer Srbije Ivica Dačić, ni kasnije Aleksandar Vučić, nisu angažovali niti sklapali ugovore ne samo sa 'Podesta group', nego ni sa bilo kojom drugom lobističkom kućom iz inostranstva", kaže se u saopštenju ministarstva.\nIz vlade dodaju da bivšeg šefa države Borisa Tadića i premijera Mirka Cvetkovića treba pitati zašto su angažovali “Podesta group” koji je radio za Miškovića, kako i agenciju “30 Point Strategies”. Kako kažu, to je Srbiju mesečno koštalo 142.000 dolara, a sve se radilo pod oznakom poverljivosti.


Predsjednik bh. entiteta Republika Srpska Milorad Dodik izjavio je u četvrtak navečer za Al Jazeeru Balkans kako je saopćio ambasadorima zapadnih zemalja i Delegaciji Evropske unije u Bosni i Hercegovini da nema odustajanja od referenduma o Danu RS-a.\nKako kaže, pojasnio im je da Ustavni sud Bosne i Hercegovine svojom odlukom nije ukinuo Dan RS-a.\nCilj referenduma, rekao je Dodik, jeste da građani iznesu svoje mišljenje, kako bi vlasti mogle provesti odluku Ustavnog suda Bosne i Hercegovine.\nDodik je za Al Jazeeru kazao da je s ambasadorima imao dijalog o poznatoj temi, odnosno o provođenju odluke Ustavnog suda Bosne i Hercegovine i raspisivanja referenduma.\n‘Prilogađavanje’ odluci Ustavnog suda\n“Mi u RS-u smo shvatili da trebamo da prilagodimo član Zakona o praznicima [RS-a] i mi smo odlučili da prvi korak u provođenju tog zakona bude upravo referendum, a da kasnijim izmjenama Zakona isključimo mogućnost da oni koji ne žele da slave Dan RS-a to i ne čine, jer je to bila i osnovna intencija same odluke [Ustavnog] Suda”, kazao je Dodik.\nOn je rekao da nigdje u odluci Ustavnog suda Bosne i Hercegovine ne piše da je ukinut 9. januar, nego da se traži da se to prilagodi.\n“Prilagođavanje je vezano za žalbu Bošnjaka, kako je to u suštini [Ustavni] sud i rekao, i njihovom neprihvatanju da obilježavaju taj praznik.”\n“To je nešto što smo razumjeli i ne vidimo razloga zašto je neko skočio na tu priču oko referenduma.”\nDodik je kazao da referendum nije o statusu ili otcjepljenju RS-a, već da je to referendum koji treba izraziti volju naroda za to da li je za to da se 9. januar slavi kao Dan RS-a.\n“Mi ćemo na taj referendum izaći, i to je ono što sam rekao ambasadorima i njihova diskusija je bila usmjerena ka tome da se vide neke mogućnosti eventualnog odustajanja i na koji način voditi neki dijalog.”\nUpitan da pojasni proceduru izmjene Zakona o praznicima RS-a, predsjednik ovog bh. entiteta je kazao da je navedeno u procesu provedbe odluke Ustavnog suda Bosne i Hercegovine da će se pristupiti izmjenama samog Zakona o praznicima RS-s, odnosno u dijelu koji se odnosi na član koji regulira obaveznost obilježavanja Dana RS-a.\nDodao je da u RS-u postoji saglasnost o tome da ukoliko Bošnjaci ne žele slaviti 9. januar kao dan RS-a, to i ne moraju,”kao što ni mi nikada ne proslavljamo 1. mart [Dan nezavisnosti Bosne i Hercegovine]”, te da vlasti RS-a to ne vide kao problem.\nU tom pogledu će se u nekoj fazi pristupiti proceduri izmjene Zakona u tom dijelu, a ono što je jasno da 9. januar kao Dan RS-a neće biti mijenjan, poručio je Dodik.\nPredsjednik RS-a je kazao da je referendum potreban kako bi se anketirala volja naroda, jer, kako kaže, često stranci pokušavaju nametnuti priču kako se radi o odlukama neodgovornih političkih elita i da vlasti ne rade u interesu naroda.\n“Sada je prilika da se vidi volja naroda i mi ćemo poštovati svaku odluku naroda, bez obzira da li se radilo o tome da se slavi 9. januar kao Dan RS-a ili ne.”\nUstavni sud Bosne i Hercegovine će 17. septembra raspravljati o zahtjevu Narodne skupštine RS-a o tome da se preispita odluka Ustavnog suda o 9. januaru, ali Dodik nema velikih očekivanja od te sjednice.\nNe očekuje ništa 17. septemebra\n“[Ustavni] Sud je pokazao da je političko mjesto i da se na njega vrše politički utjecaji i da tri stranca u njemu predstavljaju volju međunarodne zajednice koja se kreira u Sarajevu. A dva Bošnjaka u [Ustavnom] Sudu predstavljaju volju [predsjedavajućeg Predsjedništva Bosne i Hercegovine i lidera Stranke demokratske akcije] Bakira Izetbegovića, tako da očekujem da će nastaviti sa trendom donošenja političkih odluka na štetu RS-a. Ništa drugo ne očekujem.”\nDodik je kazao da će u petak u Beogradu premijera Srbije Aleksandra Vučića upoznati s odvijanjem aktivnosti pripreme referenduma i podsjetio da je od ranije poznat stav vlasti Srbije te da nema potrebe zauzimati nove stavove.\nRanije u četvrtak su ambasadori zapadnih zemalja u Bosni Hercegovini, nakon sastanka s Dodikom, saopćili da je on obećao promjenu Zakona o praznicima RS-a, ali je Dodik kazao da ne odustaje od referenduma zakazanog za 25. septembar.\nAmbasadori su tokom sastanka u Banjoj Luci još jednom naglasili da su odluke Ustavnog suda Bosne i Hercegovine konačne i obavezujuće i da nijedan referendum to ne može promijeniti.\nDodik je, prema njihovim riječima, najavio promjenu Zakona o praznicima RS-a.\n“Predsjednik Dodik upoznao je ambasadore sa opredjeljenjem Vlade RS-a za provođenje odluke Ustavnog suda Bosne i Hercegovine tako što će u narednim danima Narodnoj skupštini RS-a dostaviti prijedlog izmjena Zakona o praznicima RS-a, a u cilju njegovog usklađivanja s Ustavom Bosne i Hercegovine. Očekuju se inicijalni koraci u ovom pravcu, uz napomenu da samo Ustavni sud Bosne i Hercegovine može utvrditi da li je njegova odluka provedena”, saopćila je Delegacije EU-a u Bosni i Herrcegovine.\nDodik je rekao ambasadorima Francuske, Italije i Velike Britanije, zamjeniku šefa Delegacije EU-a u Bosni i Hercegovini te zamjeniku njemačkog ambasadora i šefu Ureda Ambasade SAD-a u Banjoj Luci da će referendum o Danu RS-a biti održan.\nAmbasadori su iznijeli zahtjev za odgađanje referenduma, na šta im je Dodik poručio kako će referendum biti održan, javlja Srna.\nEntitetski predsjednik je izjavio novinarima nakon sastanka kako RS ne odustaje od referenduma i još jednom pozvao građane da 25. septembra izađu i potvrde da će 9. januar ostati Dan RS-a.\nUpravni odbor Vijeća za provedbu mira ranije je pozvao RS da ne održi referendum o Danu RS-a.\nUstavni sud Bosne i Hercegovine je odlučio da je referendum neustavan.\nOsporavanje institucija BiH\nU zajedničkoj izjavi, čiji tekst Rusija nije podržala, iz PIC-a je poručeno kako je Ustavom Bosne i Hercegovine nedvojbeno utvrđeno da su odluke Ustavnog suda Bosne i Hercegovine konačne i obavezujuće i da su entiteti u obavezi da poštuju odluke institucija Bosne i Hercegovine.\n“U tom kontekstu, predloženi referendum u RS-u, koji od birača u RS traži da se izjasne o pitanju o kome je već odlučio Ustavni sud Bosne i Hercegovine, destabilizirajući je i podiže političke tenzije, koje nekonstruktivno odvlače pažnju sa veoma ozbiljnih ekonomskih i socijalnih izazova pred kojima se Bosna i Hercegovina nalazi. Pozivamo vlasti RS-a da ne održe referendum“, navodi se u izjavi.\nAmbasadori PIC-a primili su k znanju uvjeravanja Vlade RS-a da je cilj referenduma da bude “korak ka provedbi odluke Ustavnog suda Bosne i Hercegovine”.\nAli, Upravni odbor PIC-a također konstatirao da su predsjednik RS-a i Narodna skupština RS-a više puta osporavali nadležnost državnih pravosudnih institucija u Bosni i Hercegovini.\n“Takve izjave i potezi protivni su Općem okvirnom sporazumu za mir i vladavini prava, i jednostavno su neprihvatljive”, dodaje se u izjavi.\nUpravni odbor PIC-a ističe da nijedan referendum ne može promijeniti činjenicu da su odluke Ustavnog suda Bosne i Hercegovine konačne i obavezujuće.\nNema podrške iz Srbije\nU javnim istupima nakon sjednice PIC-a, Dodik je u više navrata rekao da će referendum biti održan i da to nije stvar inata.\nSrbija ne podržava održavanje referenduma, a taj stav su političkim liderima bh. Srba prenijeli predsjednik Srbije Tomislav Nikolić i premijer Aleksandar Vučić na sastanku u Beogradu.\nPredsjedavajući Predsjedništva Bosne i Hercegovine Bakir Izetbegović zatražio je od Ustavnog suda Bosne i Hercegovine da donese privremenu mjeru kojom će spriječiti referendum dok traje ustavnopravni spor između države i entiteta.\nUstavni sud Bosne i Hercegovine će 17. septembra odlučivati o eventualnom preispitivanju odluke o Danu RS-a, kojom je taj praznik proglašen neustavnim.\nEUFOR će i dalje podržavati vlasti u BiH u održavanju sigurnog i stabilnog okruženja.\nOd Ustavnog suda Bosne i Hercegovine traži se da se zahtjev za suspenziju referenduma proglasi ‘nedopustivim, neprihvatljivim i neosnovanim’.\nRecite Al Jazeeri: Mirsad Ćeman\nUstavni sud BiH će 17. septembra odlučivati o eventualnom preispitivanju odluke o Danu Republike Srpske, kojom je taj praznik proglašen neustavnim. Na dnevnom redu je i prijedlog za donošenje privremene mjere koja bi van snage mogla staviti odluku Narodne skupštine RS-a o raspisivanju referenduma, najavio je u razgovoru za Al Jazeeru predsjednik Ustavnog suda BiH […]


Novi Samsung kućni uređaji predstavljeni na Bespoke Home događaju\nMay 13, 2021 Samsung, Samsung Bespoke\nBespoke AirDresser pruža čitav niz rešenja za negu odeće, kako bi se osiguralo da ona zadrži svoju formu. Ovaj uređaj biće dostupan u Evropi i SAD-u u drugoj polovini 2021. godine.\nBespoke prečišćivač vazduha uvlači vazduh iz pet različitih pravaca kako bi ga prečistio brzo i intenzivno, čak i kada su u pitanju velike prostorije. Njegov ultrafini sistem za prečišćavanje može ukloniti 99,999% čestica prašine veličine 0,01µm, dok trostruki pametni sistem za pražnjenje ispušta čist vazduh u različitim smerovima. Dostupan je u raznim bojama, a biće lansiran u SAD-u tokom trećeg kvartala.\nBespoke Jet™ usisivač dolazi sa Clean Station™ opcijom i priključenom stanicom za punjenje, nudeći korisnicima sveobuhvatno rešenje za čišćenje. Nakon završetka usisavanja, korisnik jednostavno odloži aparat, a on će se sam isprazniti i napuniti. Novi Bespoke Jet™ biće dostupan u tri boje i lansiran u SAD-u, Evropi, zemljama članicama Zajednice nezavisnih država i u jugoistočnoj Aziji u drugoj polovini 2021. godine.\nJet Bot AI+ je prvi robot usisivač opremljen Intel® sistemom na bazi veštačke inteligencije. Pametni usisavač koristi svoju tehnologiju prepoznavanja predmeta, zajedno sa LiDAR i 3D senzorima za identifikaciju predmeta i određivanje optimalne putanje čišćenja. Takođe opremljen kamerom, integrisan je sa SmartThings aplikacijom za pomoć u daljinskom nadgledanju kuće. Biće dostupan u SAD-u, Evropi, zemljama članicama Zajednice nezavisnih država i u jugoistočnoj Aziji u drugoj polovini 2021. godine.\nBespoke prečišćivač vode dostupan je sa jednom ili više slavina. Opremljen je sistemom filtera sa četiri nivoa, te može da filtrira do 2.500 litara vode, što zadovoljava godišnje potrebe četvoročlane porodice. Količina i temperatura vode mogu se podesiti glasovnom komandom.\nSmartThings kao veza koja spaja\nSamsung vizija Bespoke doma takođe naglašava i povezano življenje, uz pomoć veštačke inteligencije i automatizacije. Pokretač te vizije je SmartThings, koji korisnicima pruža centralizovanu platformu za upravljanje domom bez velikog napora.\nSmartThings Cooking pruža personalizovane planove obroka i recepte koji su rezultat želja korisnika i onoga što se nalazi u frižideru, automatski primenjujući temperature i režime na osnovu svakog recepta na povezanim uređajima za kuvanje. Ova usluga je već dostupna u Severnoj Americi i odabranim zemljama Evrope.\nSmartThings Pet se sinhronizuje sa kućnim aparatima poput Bespoke prečišćivača vazduha i Jet Bot AI + robotskog usisavača, kako bi korisnici mogli da provere svog ljubimca kada nisu kod kuće. Usluga će biti dostupna u Evropi, Latinskoj Americi i Aziji tokom druge polovine 2021. godine.\nSmartThings Clothing Care se sinhronizuje sa Bespoke AirDresser aparatom, kao i pametnim mašinama za pranje i sušenje veša, kako bi čitav proces održavanja odeće bio efikasniji. Usluga preporučuje cikluse i podešavanja uređaja za optimalnu negu. Trenutno je dostupan na američkom i evropskom tržištu.\nSmartThings Air sinhronizuje se sa Samsung prečišćivačem vazduha i klima uređajem za praćenje kvaliteta vazduha u i izvan korisnikove kuće u realnom vremenu. Biće lansiran u SAD-u u drugoj polovini 2021. godine.


Mesečna arhiva: November, 2018\nProtest “Uvek pištaljka, nikad više puška!”\nInicijativa mladih za ljudska prava (YIHR) organizovala je protestno zviždanje na platou između zgrade Predsedništva i Skupštine Beograda povodom nedavne odluke Prekršajnog apelacionog suda kojim je potvrđena presuda za osam aktivistkinja i aktivista YIHR. Oni su osuđeni, kako je navedeno,…\nOsmoro aktivista Inicijative mladih za ljudska prava koji su 17. januara prošle godine zvižducima i transparentom dočekali govor haškog osuđenika Veseljina Šljivančanina na tribini SNS-a u Beškoj kažnjeni su sa po 50.000 dinara zbog kršenja Zakona o javnom redu i…\nProtest u Beogradu: ‘Uvek pištaljka, nikad više puška!’\nU centru Beograda, parku ispred zgrade Predsedništva Srbije, održan je protestni skup „Uvek pištaljka, nikad više puška!“, koji je organizovala nevladina organizacija Inicijativa mladih za ljudska prava.\nSofija Todorović iz Inicijative mladih za ljudska prava (YIHR) je rekla da ta nevladina organizacija skupom želi da pošalje poruku da “ratni zločinci treba da zaćute kako bi se čuo glas žrtava”.\nBejzbolka, ne puška\nPredsednik Srbije Aleksandar Vučić zapravo nikada nije ni sedeo na dve stolice, nikada nije vodio dvoličnu spoljnu politiku, niti je ikada govorio i zastupao stavove u zavisnosti od toga kome se obraća.\nOn je sve vreme na jednoj liniji, nacionalističkoj, anticivilizacijskoj, korupcionaškoj i licemernoj. Tako da su, recimo, pohvale njegove politike da održava dobre odnose i sa Evropskom unijom i Sjedinjenim Američkim država, s jedne, i Rusijom, s druge strane, potpuni promašaj, jer, ako već sedi na te popularne „dve stolice“, to suštinski znači da sedi na onoj koja je protiv evropskih integracija a za čvršću i idolopokloničku saradnju sa Rusijom.\nInicijativa mladih za ljudska prava kaže da danas organizuje protest ne protiv presude koju su dobili za remećenje javnog reda zbog toga što su istakli transparent protiv govora Veselina Šljivančanina, već zbog toga što država ratne zločince naziva herojima, promoviše i izdaje njihove knjige, dok šalje poruku da su mirovni aktivisti nepoželjni.\nPristanemo li na otvoreni teror kojim su izložene kolege/nice iz Danasa, Vremena i NIN-a izgubili smo pravo da se nazovemo ljudskim bićima\nPištaljkom protiv ratnih zločinaca\nU centru Beograda, parku ispred zgrade Predsedništva Srbije, održan je protestni skup „Uvek pištaljka, nikad više puška!“, koji je organizovala nevladina organizacija Inicijativa mladih za ljudska prava. Na skupu se pojavio i Simo Spasić, predstavnik porodica čiji su članovi kidnapovani ili ubijeni na Kosovu, koji se povicima sa megafona suprotstavljao organizatorima.\nBorba za amandmane\nBorba za nezavisno pravosđe dovela je do jasnih podela po pitanju promena Ustava Srbije kroz amandmane. Sukob koji traje od početka razgovora o ustavnim promenama toliko se zaoštrio tokom poslednje sedmice, da se čuju optužbe zbog stvaranja “kanala” da se pojača politički uticaj na pravosuđe.


Naslovna Fudbal KAO PIKSI: Srpski fudbaler postigao spektakularan gol iz kornera!\nKAO PIKSI: Srpski fudbaler postigao spektakularan gol iz kornera!\nPredrag Ranđelović postiže pobedonosni gol za GAIS (FOTO: YouTube printscreen)\nUtakmicu šestog kola druge švedske lige između GAIS-a i Jenčepinga obeležio je naš internacionalac Predrag Ranđelović golom direktno iz kornera.\nNekadašnji igrač Partizana u 24. minutu izveo je udarac iz ugla, a lopta je dugo “putovala”.\nNa kraju je na spektakularan način završila iza leđa golmana gostiju Petersena!\nNeki su ovu majstoriju, odnosno sjajan felš Ranđelovića, uporedili s načinom na koji je prekide izvodio legendarni Dejvid Bekam.\nS druge strane, ne možemo da se ne setimo kako je nešto slično svojevremeno uradio Dragan Stojković Piksi upravo protiv Partizana, u kom je Ranđelović ponikao.\nBilo je to u 81. “večitom derbiju”.\nSve u svemu, ovaj gol Ranđelovića krasiće mnoge TV špice, a s obzirom da je bio i jedini na utakmici, pobedonosni, ima još veću vrednost.\nGAIS posle šest kola zauzima sedmo mesto “Superetana” s devet bodova, dok je Jenčeping deveti s dva boda manje.\nNedavno je još jedan bivši igrač Partizana Marko Jevtović postigao spektakularan gol u turskoj Superligi.\nPrethodni tekstMOURA ZA 10: Oni su jedini dobili ovu ocenu, tu je i jedan Srbin!\nSledeći tekstNIŠTA OD SRPSKOG DUELA U MADRIDU: Umorni Đere „ispustio“ Čilića!


Program rada - dramskistudiopetarpan.simplesite.com\nČasovi su formirani tako da svaki polaznik ima svoj prostor gde može iskazati maštu i kreativnost u individualnom i kolektivnom radu,da se kroz najrazličitije vežbe oslobode i prepoznaju i razviju svoj talenat. Radeći na pravilnom izgovoru, neverbalnoj komunikaciji i širenju vokabulara, učićemo ih razvijanju individualnosti unutar grupe.\nPredispozicija da glumi postoji u svakom detetu, a ono što dete neće znati kasnije u životu jeste da razgovara sa pticama i da njima gospodari. Zajedno smo tu da razvijemo njihove talente i da ih učimo da je zabavno kada niko nije izostavljen, kada su sve razlike u karakteru, mašti, rešenjima, idejama zanimljive, poželjne i obogaćuju druženje.\nProgram rada čine sledeći segmenti:\nPolaznici kroz vežbe i zadatke, prilagođene njihovom uzrastu upoznaju osnovu glumačke igre, stvaranje pozorišnog lika, dramsku strukturu jednog dela, proces stvaranja pozorišne predstave.\nKroz dikcijske vežbe polaznici uče pravilan način disanja, razvijaju svoju artikulaciju, uče se jasnom i preciznom govoru, ovladavaju akcentima pravilnim za srpski književni jezik.\nPored osnovnih vežbi zagrevanja i razgibavanja, polaznici razvijaju osećaj za ritam, pravilno hodanje i držanje, uče osnove scenske igre kao i niz koreografskih elemenata.\nTokom časova velika pažnja se posvećuje načinu govora. Polaznici se uče da govore bez poštapalica, sa jasnom porukom i jasnim stavom u svakoj rečenici.\nIzvođenjem javnih časova polaznici pokazuju rezultate onog što su uradili u određenom periodu, a na kraju sezone, posebno, svaka grupa se predstavlja premijerom predstave koja nastavlja da se igra i u sledećoj sezoni.


Federalno ministarstvo prostornog uređenja odobrilo novih 100.000 KM za saniranje infrastrukture u Općini Žepče\nDanas, 31.12.2019. godine ministar Federalnog ministarstva prostornog uređenja Josip Martić i općinski načelnik Mato Zovko, potpisali su „Ugovor o sufinanciranju projekta: saniranje šteta i obnavljanje infrastrukture oštećene uslijed djelovanja klizišta/poplava“.\nPotpisanim ugovorom Ministarstvo sufinancira projekt saniranja šteta i obnavljanja oštećene infrastrukture u Općini Žepče sa sredstvima u iznosu od 100.000,00 KM.\nFederalno ministarstvo prostornog uređenja je sufinanciralo brojne projekte u Općini Žepče. Zahvaljujući sredstvima ministarstva, samo ove godine završen je plato ispred Doma kulture Žepče kao i saniranje područnih škola u Lovnici i Lupoglavu.\nFederalni ministar je naveo kako je u proteklim godinama bilo mnogo partnerskih projekata između Općine Žepče i Federalnog ministarstva prostornog uređenja, te da su svi uspješno realizirani. Naveo je kako vjeruje da će se potpisivanjem ovog ugovora posljednjeg za ovu godinu, napraviti veliki pomak u obnovi oštećene infrastrukture u Novoj 2020. godini.\n„Posljednjih godina je itekako mnogo sredstava došlo na područje općine Žepče, počev od saniranja puteva do utopljavanja škola, ali posebno mi je drago da smo danas potpisali još jedan Ugovor iz Programa saniranja šteta od poplava i klizišta“ poručio je Zovko. Općinski načelnik se zahvalio ministru na suradnji i sufinanciranju projekata, te je naveo kako je Općina Žepče posljednjih godina najviše Ugovora potpisala sa Federalnim ministarstvom prostornog uređenja kada je riječ o izgradnji, ali i obnovi prioritetnih objekata, a potpisivanjem ovog ugovora Općina Žepče će u nastupajućoj novoj godini uvelike riješiti potrebe saniranja infrastrukture, kada su u pitanju ovogodišnje štete od poplava i klizišta.


Tabaković: Osam godina cenovne i finansijske stabilnosti – Krstarica Tabaković: Osam godina cenovne i finansijske stabilnosti\nTanjug - 06.08.2020 - Foto: Tanjug/Tanjug / S. Radovanović, arhiva\nBEOGRAD – Narodna banka Srbije je saopštila danas da je tokom osam godina s guvernerom Jorgovankom Tabaković na čelu postignuta i očuvana cenovna i finansijska stabilnost, čime je centralna monetarna vlast u potpunosti ispunila svoje zakonske ciljeve.\n„Narodna banka Srbije je bila garant stabilnosti, odgovoran regulator i inovator. Inflaciju smo s dvocifrenih nivoa sveli na nivo uporediv sa evropskim zemljama a zatim je očuvali na niskom nivou, čuvajući time i realnu vrednost zarada“, kaže guverner Tabaković o rezultatima rada NBS u prethodnih osam godina.\n„Devizne rezerve su na rekordnom nivou, kao i dinarska štednja. Sve povoljnijim uslovima finansiranja podržavali smo rast kreditne aktivnosti i raspoloživog dohotka“, dodaje guverner Jorgovanka Tabaković.\nPored toga, u proteklom periodu centralna banka je razvila najinovativniju platnu infrastrukturu – sistem za instant plaćanja NBS, uvela je mogućnost mobilnog plaćanja režijskih računa putem skeniranja QR koda, donosila prave i pravovremene mere u borbi za ljude i ekonomiju tokom pandemije Kovid 19, dodaje se u saopštenju.\nZbog doprinosa rastu i stabilizaciji srpske ekonomije londonski mesečnik „The Banker“ proglasio je guvernera Jorgovanku Tabaković za najboljeg guvernera na globalnom nivou i za najboljeg evropskog guvernera za 2020. godinu.\n„Ciljevi su nam definisani zakonom, a prioritete ne menjamo. Nastavljamo da radimo istim intenzitetom u korist naših građ0na i privrede, čuvanjem stabilnosti i donošenjem i sprovođenjem mera koje unapređuju svakodnevni život. Ostajemo pouzdan partner našoj državi u borbi za dalje jačanje ekonomije, rast životnog standarda naših građana i podsticajne uslove poslovanja za našu privredu“, poručuje guverner Jorgovanka Tabaković u saopštenju.


Recica zatrazio je podrsku Parlamentarne Komisije za ozivljavanje penziske reforme – MRSZ\nRecica zatrazio je podrsku Parlamentarne Komisije za ozivljavanje penziske reforme\nPristina, dana 25 Jun 2020\nNa danasnoj sednici Parlamentarne Komisije za Zdravstvo, Rad i Socialnu Zastitu, ministar Recica govorio je u vezi primena predvidjenih mera na Emergentnom Fiskalnom Paketu, usvojena od Vlade, da bi izaslo u susret siromasnih slojeva drustva i biznisima potaknutih od Covid-19 pandemije.\nOn je upoznao clanove Komisije za sve korake koji su oduzeti od MRSZ, u funkciji ovih mera koje pripadaju ovog Ministarstva, konkretno o prvoj meri – dvostruka isplata socialne vrednosti ( za 3 meseca); druge mere – isplata viska od 30 € za mesec, za sve dobitnike socialne i penziske seme, koji primaju manje od 100 € (za 3 meseca), kao i petnaestu meru – mesecna isplata od 130 €, za gradjane koji su prijavleni kao nezaposleni, koji nemaju druge prihode od budzeta drzave. Recica je podvukao da ova mera imala je poteskoca u realizaciji ali ne pod krivicom MRSZ-a nego zbog drugih tehnickin problema.\nU ovu sednicu komisije, Ministar Recica je upoznao poslanike i sa prioritetima Mininstrsva i takodjer je zatrazio njihovu podrsku za realizaciju zakonodavnog plana u domenu rada i socialnu dobrobit, uz narociti naglasak za ozivljavanje penziske reforme.\nMinistar Recica , susreo se rukovodiocima Privredne Komore Kosova\nMinistar Recica sreo se sa presednikom Sindikata privatnog Sektora Kosova, razgovarali o zastitu prava radnika